Nahas Basikal Johor Bahru, Buat Saya Teringat Kisah Ini

Sejak viral tentang isu basikal di Johor Bahru, sekilas teringat pula saya kisah 2 bulan lepas waktu pulang dari kerja.

Masa dalam perjalanan pulang saya ternampak 3 orang kanak-kanak berusia sekitar 8-11 tahun melambai-lambaikan tangan di tepi jalan, menahan kereta untuk diminta tumpang.

Kasihan dan waktu pun hampir Maghrib, saya tumpangkan mereka. Masa itu mereka bertiga tengah berebut air kelapa yang baru dibeli di gerai tepi jalan.

Disebabkan mereka berebut-rebut nak minum, saya belanja lagi dua untuk jadikan seorang dapat satu. Itu belum masing-masing berebut nak duduk depan pula. Kanak-kanak, kan. Tak mengapa.

Saya mulakan perbualan. Seperti mana tekaan saya, betul. Yang duduk di sebelah saya darjah 5, yang dua orang lagi di belakang darjah 4 dan 3.

Mereka ini dari pagi lagi sudah keluar dari rumah untuk bermain. Dan rumah mereka agak jauh dari kawasan tempat mereka bermain. Lebih daripada 15km.

Oleh kerana mereka ini kanak-kanak, cara mereka pergi senang.

Mereka akan tahan mana-mana kereta untuk pergi ke satu-satu tempat dengan mengharapkan kepada ihsan pemandu untuk hantar. Begitu juga waktu balik. Dan kalau tiada kereta yang sudi tumpangkan, mereka akan jalan kaki balik ke rumah.

Waktu malam pula, mereka akan bermain basikal sampai ke pagi. Begitulah rutin mereka.

Saya berborak cukup banyak dengan mereka. Budak-budak ini jujur, satu-satu dia cerita. Yang duduk depan, dia beritahu yang maknya sakit kaki, ayahnya pula tak ambil tahu pasal keluarga.

Yang seorang duduk di belakang, dia beritahu walaupun maknya bebel, dia buat tak tahu dan maknya akan diam. Bila ditanya tentang ayah, dia kata yang ayahnya kerja di Singapura dan jarang dapat jumpa.

Saya layankan kerenah satu persatu. Dari membelikan air kelapa, bawa ke kedai makan, sebab salah seorang daripada mereka minta makan sebab maknya tak masak. Mereka bercerita kisah mak ayah bergaduh waktu ambil salah seorang daripada mereka di sekolah, kisah bergaduh dengan pelajar lain di sekolah sehinggalah saya hantar pulang ke rumah.

Sepanjang pertemuan ini, cukup saya simpulkan satu je.

Mereka ini kurang mendapat perhatian dan kasih sayang keluarga. Mak ayah sibuk.

Dibiarkan anak-anak bebas pergi ke mana saja tanpa pengawasan. Masing-masing terlampau sibuk dengan urusan sendiri. Mungkin faktor kesusahan, atau mungkin memang tiada masa.

Cuma dalam syok melayan, satu part yang saya rasa agak sedih. Bila mana salah seorang yang maknya sakit tu berkata.

“Mak sakit, nanti mak dapat insurans, saya nak mintak mak RM300. Nak beli basikal. Dan nak belanja kawan-kawan saya dekat belakang ni.”

Dalam pemikiran dia, mak sakit itu cerita lain. Yang penting kawan-kawan dulu. Sebab apa? Sebab pada dia kawan-kawan itulah yang ada selalu bersama dengan dia.

Siapa kita nak salahkan dalam isu ni? Keluarga sendiri? Jiran? Masyarakat? Atau budak yang baru nak kenal dunia ni? Apa pula peranan kita sebagai masyarakat yang hidup berjiran.

Apa pun, salam takziah untuk keluarga-keluarga mereka yang terlibat dalam nahas basikal ini. Semoga arwah semua ditempatkan di kalangan orang yang beriman dan beramal soleh.


Nahas Melibatkan Segerombolan Lembu Di Tengah-Tengah Lebuh Raya Cetus Pertikaian Ramai

Walaupun sudah banyak kali kejadian kemalangan melibatkan pengguna lebuh raya dengan haiwan ternakan yang berkeliaran pada lewat malam, masih ada lagi pemilik yang berdegil dengan membiarkan sahaja haiwan ternakannya merayap ke mana-mana sahaja.

Pada hari semalam satu rakaman video dashcam telah mengundang pertikaian netizen apabila sebuah kenderaan telah melanggar segerombolan lembu yang sedang berkeliaran di tengah-tengah lebuh raya.

Rakaman video dashcam itu menunjukkan sebuah kenderaan berjalan di satu lebuh raya yang sunyi pada pukul 1.30 pagi, berdasarkan masa yang tunjukkan pada dashcam mangsa.

Tidak lama selepas itu, secara tiba-tiba terdapat segerombolan lembu sedaeng memenuhi kedua-dua lorong lebuh raya telah menyebabkan pemandu gagal membrek lebih awal, lalu menyebabkan kereta terbabit merempuh beberapa ekor lembu di hadapannya.

Insiden itu telah membuatkan mencetuskan pertikaian para warganet, ramai yang bersepakat insiden terbabit disebabkan oleh sikap pemilik haiwan terbabit yang tidak mengendahkan keselamatan orang lain.

Manakala ada juga yang berpendapat, pemandu tersebut yang bersalah kerana memandu melebihi had kelajuan yang telah ditetapkan di kawasan lebuh raya tersebut. Jika tidak, sudah pasti pemandu dapat membrek kecemasan lebih awal.

Pada tahun lalu seorang penternak lembu dikenakan kompaun sebanyak RM4,400 oleh Majlis Perbandaran Jempol (MPJL) selepas didapati membiarkan ternakannya berkeliaran.

Yang Dipertua (MPJL), Raja Norazli Raja Nordin berkata diharapkan agar tindakan itu akan dapat memberikan pengajaran kepada kesemua pemilik haiwan ternakan untuk menjaga haiwan masing-masing supaya tidak menyebabkan masalah keselamatan dan kacau ganggu kepada orang ramai, lapor Sinar Harian.

Tindakan seorang lelaki berpaut pada kereta Myvi telah mengundang kerisauan orang ramai. Baca lebih lanjut melalui pautan di bawah.

Jadi Punca Kemalangan 4 Kenderaan, Lelaki China Ini Cuba ‘Selamatkan Diri’ Dengan Berpaut Pada Myvi

Netizen Ngeri Lihat Keadaan Motosikal Yang Melambung Selepas Rempuh Kereta

Konvoi Kereta Mewah Buat ‘Roadblock’ Tengah Lebuhraya, Dakwa Untuk Halang Pemandu Mabuk


8 Tip Untuk Membeli Barangan Laku Keras ‘Supreme’ Di Negara Jepun

Ramai yang tak sabar nak baca story Supreme. Baca dengan nada serius sebab aku pernah mengalaminya di bumi Jepun. Berbeza dengan negara lain yang mana barangan akan dilancarkan pada hari khamis bagi USA, London, Paris manakala Jepun pada hari Sabtu setiap minggu bagi setiap keluaran. Summer season hanya akan ada sehingga minggu ke-19 dan Fall/Winter hanya sehingga minggu ke-16 (jika salah betulkan). Bermakna disini akan ada 2 bulan yang tiada barangan baru.

Kalau barangan habis kedai semestinya tutup, jadi nilailah sendiri kenapa barangan Supreme ini padu dan hebat. Tip di bawah adalah untuk anda sekiranya mahu membeli barangan Supreme secara walk-in. Beginilah ceritanya.

Perkara yang paling utama. Anda pembeli atau pengumpul barangan Supreme tidak ada seorang pun boleh jangka barangan apa yang keluar pada minggu ini. Media-media di Facebook atau di mana sahaja belum pernah dapat baca perkara ini, ianya cuma akan diwar-warkan pada setiap hari Selasa setiap minggu. Bila sudah keluar dalam mana-mana laman sesawang anda bolehlah siap-siap untuk terbang kerana kelebihan kita negara hampir dengan Jepun. Jika silap percaturan barangan yang dibocorkan sebelum hari Selasa tidak akan dikeluarkan. Rugi anda beli tiket flight tapi barang yang anda mahu tak release bukan?

Hari ini patut anda dah boleh siap-siap untuk berjaga malam (overnight) yakni tidur di tempat yang disediakan. Biasanya ada 500 slot untuk yang mahu berjaga malam mulai jam 1800/1900 hari Jumaat. Nampak susah kan? Tapi inilah yang orang selalu buat. Bukan takat kamu sahaja ada sana, ramai orang tempatan dan semestinya reseller yang dah pasang kaki untuk beratur demi apa sahaja barang yang boleh jual. Biasanya akan ada yang upah student yang mana upah wakil (proxy fee) sahaja hampir ¥20,000 (lebih kurang RM750). Time ini anda bolehlah buka kerusi malas untuk duduk, tidur dan buang masa di sini sampai esok pagi (Queue bukan di hadapan store ya).

Anda boleh ambil train paling awal jam 0430 untuk kejar ke sana yang mana sampai sahaja anda akan start queue up sehingga kedai buka. Bolehlah siapkan kerusi kecil untuk anda duduk sementara tunggu security datang pantau. Kebiasaannya anda akan diminta untuk lipat kerusi jam 0730/0800 pagi, selepas itu anda kena berdiri sehinggalah sampai turn anda, mungkin 3-4 jam. Tengok anda orang ke berapa ratus dalam barisan.

Security akan pantau setiap masa barisan yang dibahagikan kepada pecahan 5 orang satu barisan memanjang sehingga mungkin lebih 50 barisan. Anda kalau nak ke mana-mana boleh sahaja. Nak beli air, beli makan, hisap rokok atau ke tandas tiada masalah tetapi jangan lama-lama sebab security akan periksa barisan. Kalau kosong dia akan rapatkan barisan belakang untuk ke depan. Naya anda nanti.

Jika di Shibuya caranya begini. Sudah sampai giliran anda, anda akan masuk kedai dan disusun terus menghadap stor tempat simpanan barang. Tidak dibenarkan untuk pergi ke rak-rak untuk ambil apa yang anda suka. Ini salah, kawan. Anda perlu siap-siapkan gambar dalam telefon pintar design apa anda mahu bersama saiz. Ingat, tiap-tiap satu design dengan 10 warna, anda hanya boleh beli satu sahaja. Jangan pandai-pandai mahu 2, 3 warna. Kalau nak juga warna lain, kena beratur kembali 3 hingga 4 jam. Sanggup? Lepas sudah ambil semua barang yang anda sudah aim awal-awal, pekerja Supreme akan simpankan untuk anda. Yes, ini konsep mereka. Kita ikut sahajalah.

Dekat sini lain pula cara berbaris dalam kedai. Anda akan diletakkan dalam satu barisan terus ke kaunter. Masa di dalam barisan anda cuma perlu bagi gambar,saiz dan warna setiap apa yang anda sudah aim siap-siap semasa di luar kedai. Dalam kedai sudah tak ada masa untuk tengok keliling perhati apa barang yang tinggal. Buang masa. Barangan yang anda mahu akan diletakkan terus di kaunter. Tinggal buat bayaran sahaja. Paling takut bila mana pembeli di depan awak hanya beli topi sahaja (topi yang anda hendak beli) dan anda tak cukup barang yang telah disenaraikan. Apabila anda sampai di kaunter untuk minta barangan lain, pastinya mereka tidak akan layan. Maknanya anda cuma bayar apa yang dapat sahaja. Itu sebabnya di luar kedai lagi anda perlu senaraikan apa yang hendak dibeli. Jika tak ada warna yang dimahukan ambil sahaja warna lain. Jangan ‘mati’ dengan satu warna saja.

Anda tak boleh minta sticker lebih-lebih melainkan staff Supreme yang beri. Ya, belilah 20 barang sekalipun tetap dapat satu beg plastik dengan dua sticker sahaja paling kurang. Kalau kamu sebagai reseller? Pisang dapat sticker sedikit. Jadi anda kena invest sedikit beli sticker belian sendiri untuk customer. Kena jaga customer walau sticker pun kamu kena beli asing.

Jangan sesekali berurusan di dalam kedai. Pernah sekali staff Supreme halau 2 orang yang mana kepala proxy memberi wang di dalam kedai sambil diperhatikan staff. Tanpa banyak bicara terus kena halau daripada kedai. 6 jam beratur kena halau begitu sahaja.

Anda yang membeli pun kalau boleh janganlah minta kurang kalau dah kata harga begitu(untuk membeli daripada reseller). Penat jugalah beratur 6 hingga 7 jam. Masa juga dikira sekali dengan kos semua barangan. Anda tinggal keluar duit sahaja. Nak pergi belum tentu sampai. Dah sampai belum tentu gagah nak beratur. Kalau rasa mahal anda boleh cuba rasa sendiri lalui semua ini. Lepas tu jual dengan harga pada resit. Sanggup?

Harga di Jepun TIDAK SAMA dengan harga Supreme di Amerika Syarikat yang mana harga Supreme di Jepun lebih mahal 20-50%. Kira sendiri kerana cukai di Jepun yang tinggi dan kedai ini pula NO FREE TAX. Urusan dalam tunai dan kad kredit sahaja. Barangan yang sudah habis hari ini (Sabtu) jarang-jarang ada pada esok hari kerana barangan selalunya habis.

Kalau rasa ada kurang minta maaf. Aku sendiri alami pengalaman ni. Nak rasa pengalaman aku bolehlah cuba tip di atas. Selamat beratur dan dapat barangan yang anda ingini!


Nahas Tinggi Di LPT2, Punca Dan Langkah Drastik Dikenalpasti

Keadaan permukaan jalan yang beralun, air bertakung di atas jalan ketika waktu hujan dan sambungan yang tidak rata antara jambatan dan jalan bukanlah satu gambaran yang diimpikan bagi sebuah laluan yang dilabelkan sebagai lebuhraya bertaraf tinggi dengan ciri-ciri tercepat, tanpa gangguan, paling selesa dan memberi perjalanan yang selamat kepada kenderaan dari bandaraya Kuala Lumpur ke bandaraya persisir pantai Kuala Terengganu yang tersohor dengan budaya dan tradisi.

Perasaan gembira dan teruja sewaktu pengumuman pembukaan sepenuhnya LPT2 pada 1 Februari 2015, kini berubah menjadi risau dan takut apabila melihat semakin meningkat jumlah nahas yang berlaku di LPT2 sehingga meragut 85 nyawa walaupun belum sampai setahun ia beroperasi.

Baca: Kematian Akibat Kemalangan Jalan Raya Di Malaysia Lebih Tinggi Daripada Purata Dunia

Semalam, solat hajat bagi memohon keselamatan agar pengguna LPT2 selamat dan dilindungi daripada ditimpa musibah dan gangguan makhluk halus telah dibuat di perkarangan bangunan pentadbiran Plaza Tol Ajil, Hulu Terengganu. Kira-kira 300 orang menunaikan solat maghrib dan solat hajat yang diketuai oleh Imam Besar Negeri Terengganu, Aizi Saidi Abd. Aziz.

Menteri Besar Terengganu, Datuk Seri Ahmad Razif Abdul Rahman yang turut serta solat hajat tersebut telah merumuskan kadar nahas yang tinggi di LPT2 berdasarkan taklimat dan siasatan pihak-pihak berkenaan adalah berpunca daripada:

Baca: 13 Perkara Yang Patut Dibuat Selepas Menyaksikan Kenderaan Kemalangan

Punca utama nahas di LPT2 iaitu kecuaian manusia pernah dilaporkan oleh Lembaga Lebuhraya Malaysia (LLM) pada akhir Jun yang lalu.

“Daripada 339 kes kemalangan di LPT2 antara 1 Februari hingga 2 Jun lepas, 70 peratus atau 238 kemalangan berpunca daripada faktor manusia,” kata Ketua Pengarah LLM, Datuk Ir Ismail Md Salleh.

Beliau turut berkata penyebab kecuaian manusia di LPT2 adalah disebabkan oleh pemandu memandu melebihi had laju, gagal mematuhi arahan keselamatan dan memandu dalam keadaan mabuk.

Tonton: Potong Lori Jadi Lebih Mudah Dengan Mengaplikasikan Solusi Samsung Ini

Berikutan itu, Datuk Seri Ahmad Razif menyatakan tiga langkah drastik akan diambil bagi megurangkan kadar kemalangan maut di LPT2 iaitu menempatkan anggota Jabatan Pertahanan Awam (JPAM) yang akan dilengkapi dengan peralatan bantuan, memasang papan-papan tanda amaran di lokasi tertentu, dan mempertingkatkan tindakan penguatkuasaan di lokasi-lokasi yang sering berlaku kemalangan.

LIKE dan FOLLOW Vocket di Facebook serta Instagram


Naib Presiden Nike Letak Jawatan Selepas Terpalit Skandal Bisnes ‘Reseller’ Milik Anaknya

Nike semalam telah mengeluarkan kenyataan rasmi bahawa Naib Presiden serta Pengurus Besar untuk kawasan Amerika Utara, Ann Hebert telah meninggalkan syarikat itu berkuat kuasa serta merta.

Ann telah berkhidmat lebih 25 tahun bersama Nike dan Nike sedang mencari calon yang sesuai bagi mengisi kekosongan yang ditinggalkan oleh Ann.

Keputusan tersebut dibuat selepas sebuah artikel yang dikeluarkan Bloomberg Businessweek berkenaan bisnes reselling yang dikendalikan oleh anaknya yang berusia 19 tahun, Joe.

Dalam temu bual itu, Joe mengaku menggunakan kad kredit milik ibunya untuk membeli sebahagian besar stok untuk bisnes beliau, West Coast Streetwear. Beliau berkata, beliau sudah membelanjakan lebih USD100,000 (+~RM400,000) untuk membeli stok kasut edisi terhad dan menjualnya kembali untuk keuntungan berganda.

A post shared by Joe (@west.coast.streetwear)

Pembelian kasut dalam skala besar itu juga dilakukan Joe dengan bantuan sneakers bot, taktik ‘kotor’ dan tidak adil dalam membeli kasut edisi terhad secara dalam talian.

“Nike tidak membenarkan pekerja bersubahat dalam apa pun aktiviti reselling. Kegiatan membeli kasut pada harga pasaran dan menjual pada harga lebih tinggi adalah sesuatu yang tidak adil kepada para pengumpul,” kenyataan daripada Nike.

Pendedahan ini merupakan sesuatu yang mengejutkan apabila seorang yang berkuasa dalam Nike menjadi salah seorang funder untuk kegiatan reselling. Diharap kegiatan ini dapat dihapuskan supaya semua dapat membeli kasut idaman mereka dengan adil.

Ini pula beberapa artikel lain berkaitan reseller. Baca lagi pada pautan di bawah.

Diharamkan Untuk Jual, ‘Reseller’ Akur Derma Stok Sanitizer Sebanyak 17,700

Terlalu Ramai ‘Resellers’ Hadir, Butik Elektronik Terkemuka Di Jepun Batal Jualan PS5


Naik ETS Ke Ipoh, Ini 5 Destinasi Yang Anda Boleh Singgah Untuk ‘Day Trip’

Hanya sekitar 174KM dari Kuala Lumpur, Ipoh menjadi destinasi pilihan ‘day trip’ warga kota. Selain jaraknya yang dekat dan juga terkenal dengan pelbagai makanan enak, sebenarnya banyak tempat boleh disinggah ke Ipoh, Perak.

Bukanlah menaiki bas atau memandu kereta ke Ipoh tetapi kali ini saya memilih untuk menaiki ETS agar dapat merasai sendiri keselesaan yang ditawarkan oleh ETS.

Perjalanan ke KTM Ipoh dari KL Sentral mengambil masa 2 jam perjalanan dan disepanjang perjalanan dapat melihat keindahan pemandangan dari jendela. Bagi saya, ETS ini cukup selesa dan fasiliti yang disediakan berbaloi dengan harga dibayar iaitu RM76 untuk perjalanan dua hala.

A post shared by Mimie Yuzi (@mimieyuzi)

Disebabkan perjalanan pada awal pagi, maka saya bersarapan ketika perjalanan dengan membeli makanan di kafe dalam gerabak ETS. Jujur saya katakan, makanan yang dijual sedap tetapi harganya sedikit mahal daripada kedai biasa.

Perjalanan kali ini bukanlah untuk ‘food hunting’ tetapi lebih kepada untuk berjalan-jalan sekitar Ipoh. Anda tidak perlu menyewa kereta kerana bagi saya harga Grab di Ipoh agak murah untuk ke sesuatu destinasi walaupun ‘peak hour’.

Adakah anda sudah bersedia untuk tahu tempat-tempat menarik di sekitar Ipoh yang boleh anda singgah? Jom saya kongsikan supaya anda boleh masukkan dalam ‘bucket list’.

Qing Xin Ling Leisure & Cultural Village ini terletak di Tamai Saikat dan akan membuatkan anda seperti berada di era 60-70 an kerana terdapat banyak barangan antik turut diperagakan di sekitar taman tersebut.

Anda juga bersiar-siar sambil berjalan kaki atau menaiki basikal yang disediakan untuk menikmati keindahan alam di sini. Malah, kawasan tersebut cukup indah kerana dikelilingi dengan bukit, gua dan juga tasik besar.

Harga tiket masuk hanyalah RM12 dan tempat ini dibuka setiap hari kecuali Ahad dan cuti umum. Pastikan anda pergi ke Qing Xin Ling Leisure & Cultural Village pada waktu pagi kerana cuaca yang panas akan membuatkan anda kurang selesa untuk meneruskan perjalanan.

Tasik Cermin di Gunung Rapat ini merupakan sebuah tasik terpencil yang dikelilingi secara menyeluruh oleh bukit-bukit batu kapur. Menariknya, anda akan terpukau dengan keindahan di  Tasik Cermin ini kerana ianya seolah-olah anda sedang melihat sebuah cermin yang besar dengan pantulan bukit batu kapur di atas permukaan air.

Sebelum anda dapat melihat keindahan Tasik Cermin ini, anda perlu melalui sebuah terowong dengan berjalan kaki sejauh 30 hingga 40 meter. Sebelum terlupa, selain perlu membayar untuk parkir sebanyak RM5, kini perlu juga membayar untuk tiket masuk sebanyak RM2.

Bukan itu sahaja, terdapat aktiviti lain yang ditawarkan di sini seperti ‘bot cruise’ yang menyusuri tasik untuk melihat keindahan Tasik Cermin dengan lebih dekat. Anda boleh ketahui lebih lanjut tentang pembaharuan di Tasik Cermin dengan klik link ini.

Selepas singgah ke Tasik Cermin, anda perlu ke Gua Kek Look Tong. Selain tempatnya yang berdekatan, ia juga merupakan antara destinasi popular dalam kalangan pelancong walaupun ia merupakan tempat suci kaum Buddha.

Untuk pengetahuan anda, ia merupakan sebuah gua dan didalamnya terdapat tokong Buddha dan anda akan dapat melihat struktur stalagtit atau stalagmit di dalam gua yang mengagumkan serta dianggarkan sudah berusia ribuan tahun.

Bukan itu sahaja, di luar gua terdapat pula Taman Zen yang cukup cantik dimana sesuai untuk anda beriadah. Tidak hanya itu, anda juga boleh menaiki bot itik untuk mengelilingi tasik di sekitar situ.

Hanya terletak kira-kira 6 km dari Bandaraya Ipoh, taman rekreasi ini merupakan satu tempat menarik di Ipoh yang sesuai untuk mereka yang sukakan aktiviti santai-santai di kawasan alam semulajadi.

Bagi anda yang mahu bersantai-santai melihat keindahan batu kapur dan alam sekitar bolehlah singgah ke sini. Tiada bayaran dikenakan untuk masuk tetapi anda perlu membayar jika mahu menaiki bot untuk ke seberang tasik yang menempatkan sebuah taman rekreasi mini.

Akan tetapi, jika anda pergi pada hari minggu maka anda perlu bersesak sedikit kerana destinasi ini agak terkenal dalam kalangan pelancong dan juga penduduk tempatan untuk bersantai-santai.

Pastikan anda tidak terlepas untuk ke Concubine Lane. Disinilah lubuk ‘syurga makanan’ dan juga membeli-belah yang cukup terkenal dalam kalangan pelancong tempatan.

Banyak makanan menarik yang boleh dicuba seperti kuih titisan hujan, roti pelangi, rendang dan banyak lagi. Buat anda yang minat Harry Potter bolehlah singgah ke kafe Platform 9 1/2 untuk menikmati minuman terkenal mereka, butterbrew dan bergambar di sekitar kafe. Memang seronok!

Berdekatan Concubine Lane juga terdapat Birch Memorial Clock Tower dimana menara ini terletak di tengah-tengah dataran lapang yang dikelilingi oleh bangunan-bangunan yang banyak dipengaruhi oleh seni bina Inggeris lama.

Apa yang mencuri tumpuan, di 4 panel sekeliling menara ini juga, anda boleh melihat lukisan 44 figura yang mewakili tokoh-tokoh ketamadunan seluruh dunia.

Sebenarnya banyak destinasi yang boleh disinggah di Ipoh tetapi ini hanyalah cadangan destinasi yang sempat saya pergi dalam masa satu hari. Tunggu apa lagi? Jom ke Ipoh hujung minggu ini!

Tahukah anda bahawa Ipoh pernah terpilih sebagai antara bandar menarik di Asia? Klik pautan di bawah untuk ketahui lanjut.

Mungkin Inilah 10 Sebab Kenapa Ipoh Dipilih Sebagai Antara Bandar Menarik Di Asia

7 Sebab Kenapa Ipoh Adalah Destinasi Percutian Paling Hipster Di Malaysia


Hina Sangatkah? Ini 10 Sebab Kenapa Ada Yang Tak Kisah Naik Motor

Hina sangatkah orang pergi kerja naik motor hari-hari? Mesti ada sebab musabab yang logik dan rasional. Kau apa tau?

Jom layan 10 sebab orang tak kisah naik motor pergi kerja.

1. Nak berjimat cermat punya pasal. Faham-faham sendirilah, kan. Kos hidup mak aii tinggi. Guna motor pergi kerja boleh jimat petrol, tol, dan tempat letak kenderaan. Memang banyak jimat.

2. Ada kereta di rumah, tapi sengaja bawa motor sebab malas nak menghadap jalan sesak pagi petang. Naik kereta ambil masa 90 minit. Naik motor tak sampai setengah jam.

3. Ada kereta, tetapi isteri bawa pergi tempat kerja dia pula. Kitakan lelaki, kenalah mengalah. Takkan nak suruh bini kita yang bawa motor, kan. Kesian.

4. Sengaja tak beli kereta lagi, sebab tak nak ada komitmen kereta awal-awal sangat. Gaji dahlah kecil. Nanti susah pula nak beli rumah. Bagi kita, rumah itu lebih penting.

5. Sengaja tak beli kereta. Nak kena guna banyak duit, tanggung keluarga di kampung. Asal orang susah dan sederhana. Anak sulung pula tu. Adik-adik masih bersekolah.

6. Memang ada jiwa rider sejak azali. Setakat hujan, panas tu memang bukan masalah. Hujan? Baju hujan kan ada. Tak pun, kalau hujan, boleh lepak dengan geng rider lain bawah jambatan.

7. Bakal isteri dah ada kereta. Tahun depan nak kahwin dah. Nanti lepas kahwin, boleh kongsi-kongsi pakai kereta. Bagus orang macam ni. Sebelum kahwin dah merancang siap-siap.

8. Biar orang nampak kita macam miskin. Manfaatnya, bila kawan-kawan pokai hujung bulan, mereka tak cari kita untuk berhutang. Sadis, yang pokai tu pakai kereta mahal, travel sakan tak ingat dunia.

9. Nak cari pasangan sejati yang tak kisah untuk mulakan hidup susah bersama. Bukan jenis pompuan yang letak hantaran RM20K. Bila kita ajak simpan duit kahwin sama-sama, tak nak pula dia.

10. Supaya kita dapat kenal siapa yang mulut puaka dan siapa yang terima kita sebagai kawan seadanya. Contohnya, boleh baca dialog dalam gambar di bawah. Haha!


Bagaimana Saya Dapat Kerja Sebelum Graduate Dan Naik Pangkat Hampir Setiap Tahun

Akhir-akhir ini, ada yang PM saya minta kongsi tips dan tricks bagaimana saya boleh mendapatkan full time job sebelum convo dan cepat naik pangkat.

Beginilah, saya berkongsi pengalaman untuk adik-adik dan mereka yang masih menganggur untuk dijadikan sebagai rujukan dan tauladan.

Apa yang bagus, contohilah. Yang tidak bagus itu, janganlah diikut pula.

Saya tidaklah pandai sampai dapat belajar di IPTA dengan biasiswa penuh, mungkin disebabkan saya bersekolah di sebuah Chinese Independent High School, jadi peluang untuk saya memasuki IPTA dengan sijil UEC memang ‘zero’ lah.

Disebabkan tidak boleh memasuki IPTA secara terus, ibu bapa saya daftarkan saya belajar di sebuah IPTS berskala kecil, jarak dari rumah dengan menaiki bas awam hanyalah 15 minit.

Sepanjang 3 tahun pengajian diploma dan degree di situ. Saya terpaksa bekerja disebabkan kesempitan hidup. Al-maklumlah ayah saya seorang pemandu teksi, manakala ibu saya guru Gred 29 di sebuah sekolah kebangsaan.

Saya ada bakat mengajar, cepat faham apa yang pensyarah kata dan boleh jelaskan semula dengan contoh.

Untuk mencari wang tambang bas, makan tengah hari, print assignment dan perbelanjaan yang lain, saya buat after-class study group untuk rakan-rakan sebatch dengan saya.

Kawan-kawan setuju untuk bayar RM50 sebulan sebab saya akan terangkan semua tutorial questions in detail dan ini memudahkan mereka buat assignment.

Pada waktu malam pula, saya buka kelas tuisyen untuk budak-budak UPSR, ajar matematik dan Bahasa Inggeris.

Maka dapatlah sebulan RM600 lebih, cukup untuk kegunaan diri sendiri.

Maklumlah pensyarah masing-masing sibuk dengan lectures dan assignment marking.

Ada pensyarah yang tahu saya cas kawan-kawan duit untuk buat kelas tambahan ini, tetapi mereka tidak kisah sebab peratus pelajar yang lulus periksa selepas itu pun meningkat. Kiranya win-win situation.

Selesai Degree, ketua fakulti tempat saya belajar approach saya dan tawarkan tawaran mengajar program Diploma di IPTS yang sama.

Dengan keadaan keluarga yang agak susah pada masa itu, saya menerima sahaja tawaran itu walaupun gaji pertama yang ditawarkan memang sedikit, di bawah RM2,000 dan sah-sah di bawah gaji tahap fresh graduate.

Masa ini memang lawak, sebab pensyarah saya sebelum ini tiba-tiba bertukar menjadi rakan sekerja. Maka pada usia 22 tahun itu saya sudah bergelar pensyarah walaupun underpaid. Pensyarah tetap pensyarahlah, kan.

Biarpun disuruh buat itu ini, kena ganti kelas pensyarah yang tak datang, kena deliver lebih 20 jam lectures dalam seminggu, buat paperwork macam-macam, undertake events college yang tidak berkesudahan, saya iyakan semuanya dan anggap semua itu assignments untuk saya.

Berkat kesabaran, saya dinaikkan pangkat pada usia 23 tahun sebagai Programme Coordinator dan sekali lagi di usia 24 tahun sebagai Head of School.

Biarlah orang kata saya ini Head of School untuk IPTS cikai-cikai sahaja tetapi pengalaman running a faculty for a college itu yang mengindahkan resume.

Memang betullah apa yang orang cakap, small places are good training ground for successful managers.

Selepas 3 tahun menimba pengalaman di IPTS kecil ini, saya nekad mencuba nasib di syarikat yang lebih besar dan mempunyai kedudukan yang gah dalam arena pendidikan tinggi Malaysia.

Berbekalkan resume yang padat dengan selling points (resume is our best marketing tool), dan sekali temuduga, saya terus dapat kerja di IPTS / syarikat yang kedua ini.

Sekali lagi saya tidak memilih. Daripada seorang ahli akademik, saya beralih arah ke bidang pengurusan.

Daripada Head of School di IPTS lama, saya hanya bergelar Executive Gred 1 di tempat baru. Tetapi saya tidak kisah pun sebab ada peningkatan gaji sebanyak 20% berbanding di tempat lama.

Selepas 4 bulan bekerja, saya dinaikkan ke Gred 2 dan di tahun kedua, saya dinaikkan ke pangkat Senior Executive Gred 3.

Tahun ketiga, sekali lagi saya dinaikkan ke pangkat Assistant Manager Gred 4.

Kesimpulannya, kenaikan gred berlaku setiap tahun, sedangkan kebanyakan pekerja lain berada di gred yang sama selama bertahun-tahun.

Dari segi gaji pula, sekarang saya beroleh pendapatan 3 kali ganda dari gaji yang pertama.

Macam mana saya dapat naik gred dan pangkat dengan mudah? Sedangkan rakan sekerja Melayu yang lain (40% populasi pekerja adalah Melayu) dah awal-awal warning yang kenaikan pangkat di IPTS yang baru ini hanya didominasi oleh kaum Cina.

Haa, yang ini kena tanya apa yang bos-bos saya nampak pada diri saya.

1. Build relationship with your superior.

Kalau nampak mereka lunch seorang diri, tawarlah diri untuk menjadi peneman di meja makan.

Bukan nak mengampu ke apa, tetapi cubalah memahami boss sebagai seorang individu biasa juga.

Berceritalah mengenai keluarga, hobi, resepi, tempat shopping yang best (kalau bos perempuan) dan sebagainya.

Mesti bos korang akan appreciate kaw-kaw.

Lama kelamaan akan menjadi senang saja nak berbual dengan boss. Rapatkan jurang itu penting.

InsyaAllah lama kelamaan jurang position korang dengan dia pun akan rapat juga.

Tetapi bagaimana pula dengan bos lelaki? Untuk saya, bos di company sebelum ini lelaki, tetapi kami boleh je berborak dalam ofis.

Sebagai subordinate, kenalah selalu update bos perkembangan kerja, minta pendapat dia kalau ade apa-apa masalah, biar bos tu tahu korang bertanggungjawab dalam setiap proses dan you can be trusted.

Kalau ade masalah jangan diam je, projek yang korang handle dah nak lingkup baru nak mintak talian hayat, memanglah bos tak suke.

Ini sesuai kalau korang baru mula-mula bekerja. Kalau dah lama, dah senior, kadang-kadang bos sendiri yang akan minta update status kat dia sekali sekala.

Lagi satu, layanlah bos korang macam layan rakan sekerja yang lain.

Kalau ada buat open house, janganlah jemput kawan-kawan je, jemput bos sekali.

Be friendly itu penting. Friendly dengan suka mengampu bos lain ye.

Kalau tak tau bezakan bolehlah check dictionary. Sekian.

2. Cuba selesaikan masalah company walaupun bos tak minta korang settlekan problem pun.

Okay, trick yang ini susah sikit kalau korang tak ada pengalaman bekerja.

Bagi saya, pengalaman tiga tahun bekerja di syarikat kecil sebelum ini banyak membantu.

Maklumlah saya tapau semua kerja di situ, dari HR, Finance, Admin sampai ke maintenance pun saya boleh buat.

Jadi, training ground itu penting. Jangan baru graduate dah mengada-ngada nak kerja dengan syarikat besar-besar.

Biasanya di tempat besar-besar ini mereka tak bagi peluang untuk buat silap. Apatah lagi nak trial and error dengan idea-idea korang yang belum ada pengalaman kerja.

Macam mana pula nak berkongsi idea dengan boss? Di sinilah pentingnya tip di atas itu. Kena build relationship dengan bos dulu.

3. Jangan malas dan kedekut untuk melabur dalam pendidikan dan self-upgrading.

Tahun kedua saya bekerja, saya sambung belajar master secara part time selama 5 tahun.

Boleh saja sebenarnya nak menyelesaikan semuanya dalam 3 tahun. Tetapi apakan daya kena ambil subjek sikit-sikit sebab saya bayar yuran guna Akaun 2 EPF.

Baru kerjakan, jadi Akaun 2 pun ngam-ngam sangat. Saya rasa dengan kelulusan Master inilah syarikat yakin untuk menaikkan pangkat saya lagi.

Cabaran kerja sambil belajar ini memang benar-benar menguji ketabahan. Ramai juga classmate kelas MBA yang berhenti di tengah jalan.

Jadi kena stay strong dan focused. Sambung belajar sementara masih muda dan bujang, sangat membantu.

Kalau nak diikutkan, saya suka ambil jalan shortcut kalau bekerja.

As long as outcome betul, saya akan sentiasa mencari jalan singkat untuk membolehkan kerja lebih cepat siap, tetapi tetap tepat.

Ini sebenarnya kelebihan orang malas (memang saya malas tahap gaban sebenarnya).

Mereka akan lebih fokus sebab tak nak buat kerja berulang-ulang.

Kalau boleh semua benda nak cipta template dan dijadikan automated. Biar senang hidup selepas ini.

Dari fail manual guna tracking MS Excel, saya pindahkan data company ke platform lain yang lebih automated dan user-friendly.

Di sinilah pentingnya self-upgrading di atas itu. Pada masa sama kita tolong selesaikan masalah syarikat.

5. Sentiasa letak diri kita lebih tinggi dari kedudukan sekarang.

Kalau pangkat korang Junior Executive, cubalah fahami kerja dan requirement seorang Senior Executive.

Apa yang kurang dalam diri, cubalah perbaiki sampailah setanding dan sesuai untuk bos tuai korang dan dinaikkan ke pangkat Senior Executive.

Memang benar kita dibayar gaji untuk bekerja tetapi jangan letak amaun gaji itu sebagai tanda pengukur usaha kita. Kalau kita dibayar RM2,000, bekerjalah seperti kita dibayar RM3,000.

InsyaAllah boss kita akan upkan gaji setanding dengan usaha kita yang lebih itu.

Bagi saya, ini trick yang paling penting sebab point inilah pencetus usaha.

Nescaya bos korang akan rasa bersalah sendiri kalau tak naikkan jawatan korang.

Okaylah itu saja yang saya nak kongsi. Doakan saya lebih maju jaya. Awal tahun ini bos ada tanya saya, “How high do you wanna go in this company?”

Dengan pantas saya jawab, “As high as you will let me be.”

Ingat, kita berusaha, tetapi Allah yang menentukan dengan asbab bos kita juga yang naikkan gaji dan pangkat. Sekian.


Naik Range Rover Di Padang Pasir Untuk Muzik Video, ‘Jihad’ Caprice Cetus Pertikaian Netizen

Setelah lebih 2 bulan berada di Jordan, Caprice dikatakan sudah berangkat pulang ke Malaysia pada hari ini.

Walaupun tidak berjaya masuk ke Gaza, Caprice berkata dia bersyukur bertemu rakan baru yang banyak membantunya untuk menjayakan misi di sana.

Akan tetapi, perkongsian Caprice di Instagramnya mendapat perhatian ramai apabila menaiki kenderaan Range Rover dan difahamkan ia adalah rakaman untuk video klip lagu terbarunya.

Jihad Caprice be like:--drive range rover kat padang pasir#road2aqsa2030 pic.twitter.com/dMts0RV4Qc

— sαℓαzαянεяε 🇲🇾 (@thisISsalazar) September 4, 2021

Hal tersebut mendapat perhatian netizen dan rata-rata mempersoalkan tujuan sebenar Caprice ke sana. Malah, ada juga yang pelik sama ada jihad yang dimaksudkan Caprice termasuk menghasilkan karya bersama artis di negara tersebut.

Hahahshshsh so you telling me selama ni Caprice throw tantrums tak dapat masuk Gaza bcs of this?Is this some kind of modern jihad? 💣🙂 https://t.co/Im7XXnR3sk

Lain mcm level jihad dia😂😂😂Are you okay Caprice?? https://t.co/v83pPvxHhc

— Wani (@syazwaniieee) September 5, 2021

Hahahah the sarcasm level hhahahhaha https://t.co/SVUCmo9m8n

Bukan itu sahaja, para netizen turut mengecam Caprice dimana ianya bertentangan dengan tujuan asal penyanyi itu yang mahu membantu penduduk Palestin.

Untuk pengetahuan anda, Caprice bakal hadir dengan sebuah lagu berjudul ‘Tiger of AlQuds’ dimana berkisarkan mengenai jihadnya yang hendak ke Palestin. Malah, Caprice juga telah memuat naik beberapa keping gambar mengucapkan selamat tinggal kepada rakan-rakannya di sana sebelum pulang ke Malaysia.

Sementara itu, kami kongsikan beberapa artikel berkaitan jihad Caprice ke Palestine. Klik pautan di bawah untuk ketahui lanjut.

Caprice Mahu Buat Pendedahan Keadaan Sebenar Di Gaza Dalam Masa Terdekat

‘Tanah Ini Milik Kami’- Jawapan Influencer Israel Dalam Live Caprice Bikin Netizen Bengang

Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’


Naikkan Gaji Minimum Pekerja Kepada RM1,500 Sebulan, Inisiatif AEON Malaysia Raih Pujian Netizen

AEON Co (M) Bhd dan AEON BiG (M) Sdn Bhd (AEON Malaysia) mengumumkan kenaikan gaji minimum untuk pekerja Gred G daripada RM1,200 kepada RM1,500 sebulan berkuat kuasa pada 1 Januari lalu.

Pengarah Komunikasi Korporat AEON Malaysia, Dr Kasuma Satria Mat Jadi, berkata syarikat amat bersyukur kerana dapat melaksanakan gaji minimum baharu kepada pekerja Gred G.

1. Aeon Co and Aeon BiG have raised the minimum wage for Grade G employees to RM1,500 per month from RM1,200 effective Jan 1, 2022.

The retailer said the amount was the basic salary and did not include allowances or other incentives, adding it hoped to help ease the cost living. https://t.co/sGmROxvWoy pic.twitter.com/dZ2wiqgXKP

Difahamkan, jumlah tersebut adalah gaji pokok yang belum termasuk elaun atau insentif lain. Inisiatif AEON dalam melaksanakan kenaikan gaji minimum ini selaras dengan usaha memperjuangkan Matlamat Pembangunan Kelestarian Pembangunan Bangsa-Bangsa Bersatu (SDG 8) untuk menyediakan pekerjaan yang baik dan pertumbuhan ekonomi.

Pengumuman tersebut mendapat perhatian orang ramai dan rata-rata netizen memuji inisiatif AEON untuk menaikkan gaji minimum kepada pekerjanya. Tidak hanya itu, para netizen turut menyambut baik pendekatan yang diambil oleh AEON.

Steady AEON Malaysia, so proud of you. https://t.co/eRrjQ058JK

— Mothra 🦋 (@hackerzafifi) February 15, 2022

Kudos to Aeon management 👏🏻👏🏻👏🏻Bagus bila majikan sendiri ada determination dan willpower untuk sokong pekerja sendiri, boleh ja nak naikkan gaji minimum sebenarnya. Tak payah tunggu janji bangsat politician yang jenis tsyembang ja lebih.https://t.co/ryNbPoJze9

— Alan Stan Mami Jerung (@IniAlalalannn) February 15, 2022

AEON have raised the minimum wage for their Grade G employees to RM1500/month (from RM1200)!

Good job! There's a whole lot of extras and a huge emotional and confidence booster for their staff!

Economically speaking, now their staff has more funds to spend/save too!

— Votre frere Roi (@Cwkc93) February 16, 2022

aeon is trending. jommm kita support aeon sebab they be taking care the welfare of their worker. this is the kind of employer that we want !!

— Kyshee (@gigihadidi93) February 16, 2022

RM1500 as minimum wage is still low tho. We are way way backwards. Anyways, an increment is still better than nothing. Good job AEON

— J.S PANIATA (@justpaniata) February 16, 2022

Malah, ada juga netizen mengatakan akan berbelanja di AEON sebagai tanda sokongan kerana menaikkan gaji minimum pekerjanya walaupun harga barangan di sana sedikit mahal.

Walau bagaimanapun, segelintir netizen mengatakan bahawa gaji minimum tersebut masih rendah tetapi ianya lebih baik daripada tiada langsung kenaikan. Malah, para netizen bangga dengan insentif yang dilakukan oleh AEON.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Terima Nasihat Orang Ramai, Zizan Razak Umum Tarik Diri Dari Dunia Forex

Ini Sebab Mengapa Papan Tanda Family Mart Di Cameron Highlands Hanya Berwarna Hitam Putih

Peminat Mula Perasan Daud Kim Hanya Gunakan Islam Untuk Konten Dan Tambah Pengikut


Lihat Naim Daniel Secara Matang Bercerita Kisah Sebenar Di Sebalik Sumpah

Ketika ini industri muzik tempatan ‘panas’ apabila bekas kekasih Naim Daniel mendakwa karya lagu yang memenangi Anugerah Lagu 34 (AJL 34), Sumpah merupakan karya yang ditulis oleh mereka bersama-sama ketika masih bersama satu ketika dahulu.

Walau bagaimanapun, pihak pengurusan Naim Daniel, World Peace Entertainment telah mengeluarkan kenyataan bahawa dakwaan berkenaan tidak berasas dan Naim Daniel kekal sebagai pembuat lagu dan lirik untuk Sumpah. Sekiranya ada bukti kukuh bahawa lagu Sumpah adalah gubahan bersama, pihak World Peace Entertainment sedia membuat penilaian semula.

Namun semalam, sedutan klip temu bual antara Naim Daniel dan DJ Nazz untuk segmen Begitu Begini yang dirakam 7 bulan lalu kembali tular memperlihatkan sisi matang Naim Daniel bercerita kisah di sebalik lagu Sumpah.

Jadi dayana la insan yang naim daniel ceritakan, tengoklah betapa matangnya naim, menjaga nama baik dayana, dan tengoklah betapa dia agak terkesan dengan dayana kahwin. Naim, kita dah ada jawapan dah dengan soalan kau, dia nampak gaya tak happy dengan lagu sumpah.. pic.twitter.com/pkpvAd9ngL

— Kana Rizki كان رزقي (@KanaRizki13) February 20, 2020

Dalam temu bual berkenaan, Naim Daniel berkata bahawa lagu Sumpah ini adalah sangat personal baginya. Lagu Sumpah menurut Naim adalah berkait rapat dengan kisah percintaannya yang terhenti di tengah jalan di mana hubungan tersebut ternyata memberi kesan kepada hidupnya ketika itu.

Dalam temu bual itu, tidak langsung sekali Naim menyebut nama bekas kekasihnya dan susun kata Naim sangat tertib. Anda boleh tonton video penuh temu bual ini di bawah.

Vid lama n cara @naimdanielx bercakap so bersahaja n tak mengaibkan dayana tu pung yg dayang dh bersama dgn suami sebok nk cptaan bersama naim dh knp ? Semua nak sapu ke mcm mana ? Dlu aku suka dia sbb dr free hair smpai tutup ats bwh skrg hmm aku dr tk tau jd tau psl dia n naim

Apabila tular kembali video ini, peminat ternyata berpihak kepada Naim Daniel dan mahu bekas kekasih Naim move on sahaja dan tidak memperbesarkan lagi isu ini. Apa pun, diharap isu ini dapat diselesaikan dengan cara yang baik.

Sejurus selepas dinobat sebagai pemenang AJL 34, Azwan Ali merupakan antara individu yang tidak berpuas hati dengan kemenangan Naim Daniel. Baca lagi pada pautan di bawah.

Diperlekeh Azwan Ali, Naim Daniel Tenang Jawab Cacian Dengan Penuh Matang

Naim Daniel Tampilkan Man Keedal Untuk ‘Single’ Baharu Sembah


Kanak-Kanak Pengembala Biri-Biri Kini Jadi Menteri Perancis

Siapa sangka seorang kanak-kanak perempuan yang dilahirkan di sebuah kawasan pendalaman Nador, Maghribi pada 1977 telah menjadi seorang menteri di Perancis.

Kisah hidupnya boleh menjadi inspirasi buat warga dunia terutama pendatang asing yang berhijrah ke negara lain di atas pelbagai sebab demi kesinambungan hidup yang lebih baik.

Malah, ia jadi satu cabaran hebat buat warga tempatan yang berada dalam zon selesa apabila pendatang asing boleh menjadi menteri di tanah air mereka.

Buat permulaan, ini bukan kisah rasis atau agama. Ia mengisahkan kesungguhan seorang kanak-kanak yang memegang status pendatang asing miskin mendapat peluang kedua bagi memperbaiki status keluarganya.

Dia membuktikan orang miskin dari kecil boleh berjaya apabila dewasa kelak. Dia membuktikan pendatang asing juga boleh bersaing dengan warga tempatan.

Anak kedua Mamma Belkacem dan Ahmed Belkacem dari tujuh orang ini pernah menjadi pengembala binatang ternakan pada usia 4 tahun di kampung halamannya.

Pada 1982, ibu, kakak dan Najat berpindah dari Maghribi ke Perancis di sebuah kawasan luar bandar di utara Amiens kerana mengikuti ayahnya yang bekerja sebagai buruh binaan di sana.

Najat meminati politik sejak kecil kerana dia menyedari statusnya di Perancis. Jadi, Najat belajar bersungguh-sungguh sehingga bergraduat dengan biayaan biasiswa di Paris Institute of Political Studies pada 2002.

Sejurus selepas tamat belajar, dia yang berusia 26 tahun ketika itu menyertai parti Sosialis. Kurang dari setahun, Najat telah dipilih untuk bekerja dengan datuk bandar Lyon.

Dua tahun kemudian, dia dilantik mengetuai pergerakan untuk memperkasakan demokrasi tempatan, hak rakyat, dan menentang diskriminasi di Regional Council.

Dalam masa yang sama dia bekerja untuk kumpulan kempen ahli Parti Sosialis, Marie-Ségolène Royal.

Dedikasi Najat dalam parti Sosialis telah menyebabkan dia dilantik sebagai councilwoman di Rhone Alpines sehingga 2008. Pada 2008, dia dilantik menjadi Council General.

4 tahun selepas itu, Najat dilantik sebagai Menteri Hak Wanita dan jurucakap kerajaan di bawah presiden Francois Hollande.

Lebih 30 tahun berhijrah ke Perancis, akhirnya Najat Vallaud-Belkacem adalah wanita pertama yang dilantik menjadi Menteri Pendidikan Perancis pada 2014.

Najat bukan sahaja menjadi wanita pertama dilantik untuk jawatan tersebut, dia turut menjadi orang Muslim pertama dan orang termuda yang pernah diberi posisi tertinggi tersebut di Perancis.

Dengan latar belakangnya yang sebegitu, tidak mudah bagi Najat untuk berada selesa di dalam politik Perancis. Namun, seseorang yang cekal hati dari kecil tidak akan mudah mengalah.

Anda boleh ambil yang jernih, dan buang yang keruh. Hanya adaptasi inspirasi nilai positif daripada kisah hidup dan kerjayanya.


Najib Dan Rombongan Belanja ‘Sakan’ RM1.19 Juta Di Hotel Trump Pada 2017, Kata AS

Enam negara membelanjakan lebih USD$750,000 (RM3.4 juta) di hotel Washington milik bekas presiden Donald Trump semasa beliau memegang tampuk pimpinan AS pada 2017 dan 2018, menurut laporan jawatankuasa kongres.

Memetik laporan MalaysiaNow, perbelanjaan itu dibuat oleh pegawai dari China, Malaysia, Qatar, Arab Saudi, Turki, dan Emiriah Arab Bersatu. Ia dilampirkan  dalam laporan oleh Jawatankuasa Pemantauan Dewan, yang memperoleh dokumen daripada Mazars USA, bekas firma perakaunan Trump.

Carolyn Maloney, seorang Demokrat dari New York yang mempengerusikan jawatankuasa tersebut berkata bahawa dokumen itu mendedahkan bahawa pegawai dari pelbagai negara menginap di hotel milik Trump, “mereka berusaha untuk mempengaruhi dasar luar Amerika.”

1. Najib Razak and his entourage spent $259,724 at a hotel owned by ex-US president Donald Trump in 2017, according to a US congressional report.

The report says Najib stayed at the hotel for $10,000 per night.

He also spent $8,000 on lunches and $1,500 on a personal trainer. pic.twitter.com/c9ElUteGgb

Dokumen-dokumen itu, tambah Maloney, “dengan tajam mempersoalkan sejauh mana Presiden Trump dipandu oleh kepentingan kewangan peribadinya semasa memegang jawatan dan bukannya kepentingan untuk rakyat Amerika.”

Menurut jawatankuasa itu, sejumlah AS$259,724 (RM1.19 juta) dibelanjakan di hotel Trump pada September 2017 oleh perdana menteri ketika itu Najib Razak dan rombongannya.

Najib menginap di suite presiden hotel itu dengan bayaran AS$10,000 satu malam, kata jawatankuasa itu, membelanjakan AS$44,562 selama tiga hari dan AS$1,500 lagi untuk jurulatih peribadi.

Pada masa itu, Najib sedang disiasat oleh Jabatan Kehakiman AS atas peranannya dalam skandal 1MDB.

Laporan itu turut menyebut bahawa pegawai dari Arab Saudi dan UAE juga membelanjakan ratusan ribu dolar di Hotel Trump pada 2017 dan 2018, manakala kerajaan Turki dan China membelanjakan jumlah yang lebih rendah.


8 Tips Anda Boleh Cuba Untuk Ke Maldives Dengan Budget RM1,500

Sepanjang 5 hari di Maldives, saya telah membuat beberapa aktiviti termasuk ke resort dan melawat beberapa Local Island. Ada yang berbaloi dan ada yang tidak, saya akan sertakan ulasan saya sekali.

Jika ingin ke sini lagi, ini cara yang saya akan buat untuk pengalaman yang memuaskan dengan bajet di bawah RM 1,500.

Paling jimat ialah beli tiket masa freeseats, anda boleh dapat harga di bawah RM 400 return. Kalau jenis last minute membeli tiket harganya  menjadi dua kali ganda tetapi masih di bawah RM 800 return.

BACA: Promosi Tempat Duduk Percuma AirAsia Bermula Hari Ini

Anda juga perlu membawa pakaian renang yang betul ke Maldives supaya ianya cepat kering. Ianya merupakan pakaian yang utama sepanjang di Maldives. Tidak perlu membawa baju yang banyak dan menjimatkan, anda tidak perlu check in bagasi anda.

Sewaktu mencari penginapan yang sesuai di aplikasi Booking harga yang paling murah saya lihat ialah lingkungan RM 200 satu malam (Sun Shine View). Selain itu, terdapat juga 4 hingga 5 hotel bajet di sana dengan purata harganya dalam lingkungan RM250 hingga RM300 satu malam.

Sekiranya anda pergi ke sana sendiri, agak sukar untuk mencari hotel yang murah kerana di Maldives tidak mempunyai servis hostel. Namun, sebelum anda tempah penginapan anda di sana, anda dinasihatkan untuk baca terlebih dahulu ulasan dari setiap individu yang pernah menginap di sana dan seterusnya memilih mana-mana hotel yang berkenan di hati anda.

Sekiranya anda mempunyai bajet yang lebih, anda disarankan menginap di penginapan yang dekat dengan Bikini Beach kerana pantainya yang cantik dan menyeronokkan.

Antara hotel di area Bikini Beach ialah Stingray, Triton, Kani, Arena, Kuredhi dan sebagainya. Kami menginap di Stingray kerana hotelnya yang cantik dan sangat disyorkan. Hotel ini juga mempunyai buffet sarapan pagi percuma.

Mendarat nanti di Valena Airport. Lepas itu kena naik teksi $2 (RM8.18) selama 10 minit untuk ke jeti ‘Maafushi Ferry’ dan kemudian sambung naik public ferry ke Maafushi untuk $3 (RM12.27).

Apabila sudah sampai Maafushi, boleh jalan kaki sahaja dari jeti ke tempat penginapan. Untuk public ferry, pastikan tengok jadualnya untuk merancang perjalanan anda. Peringatan buat anda, pada hari Jumaat tiada perkhidmatan public ferry dijalankan.

Kalau sudah susun jadual speedboat dengan penginapan nanti akan ada orang yang akan menunggu di lapangan terbang. Apabila sudah sampai di Maafushi, staff mereka akan menunggu anda di jeti untuk menolong anda membawa bagasi dan menunjukkan arah jalan.

Pada hari itu, kami sampai pada waktu malam, jadinya dah membuat susunan siap-siap dengan hotel Stingray. Mereka akan mengenakan caj $25 (RM102.21) untuk seorang. Selain itu boleh juga tempah speedboat online di icomtours.com dengan harga $20 (RM81.77).

Untuk pulang pula, anda hanya perlu menaiki speedboat terus ke lapangan terbang dan Stingray akan mengenakan caj sebanyak $20 (RM81.77) untuk seorang. Akan tetapi, sekiranya anda mempunyai banyak masa terluang lagi, anda boleh berjimat dengan hanya menggunakan public ferry.

Paling menjimatkan anda hanya perlu menggunakan sahaja wifi yang disediakan di penginapan anda. Namun sesetengah individu yang memerlukan 24 jam internet, anda boleh membeli simkad dengan harga $20 (RM81.77) dengan kuota internet 17 GB atau $15 (RM61.33) dengan kuota internetnya 5GB di lapangan terbang.

Sekiranya anda ke Maldives dalam jumlah yang ramai, anda hanya perlu berkongsi sahaja internet dengan menggunakan perkongsian hotspot.

Cara nak berjimat, anda perlu memilih penginapan yang telah menyediakan sarapan pagi percuma. Manakala makan tengah hari pula, anda tidak perlu risau kerana ianya telah termasuk dalam pakej snorkeling yang dipilih. Jadi tinggal makan malam sahaja.

Di sini kos untuk satu kali makan dalam linkungan $6 (RM24.53) atau buffet dengan harga $12 (RM47), namun saya mencadangkan untuk makan malam anda bawa sahaja stok makanan daripada Malaysia kerana di sini makanan tidak kena dengan selera orang Malaysia. Akan tetapi, sebenarnya makanan untuk makan malam di Maldives ini mengikut selera masing-masing.

Kayak dengan harga $10 (RM40.88), boleh disewa di Arena Hotel, kerana pantai hadapan Arena ini sangat cantik. Sebaiknya anda lakukan aktiviti ini di antara pukul 10 pagi hingga 12 tengah hari untuk air yang tenang dan warna laut yang cantik. Tempat lain juga ada menawarkan sewa kayak serendah $5 (RM20.44) tetapi suasana pantainya yang kurang cantik.

Aktiviti lain juga ada seperti jetski (USD 35), parasailing (USD 100), funtube (USD 15) dan banyak lagi. Kalau ambik banyak aktiviti terdapat harga diskaun yang akan diberikan.

Snorkelling trip ini ada banyak jenis dan pergi ke lain-lain tempat. Sebelum datang ke Maldives ini, pastikan anda sudah merancang aktiviti dan tempah awal sebaik sahaja anda sampai. Antara tempat yang anda boleh pergi ialah Icomm dan Salt Beach. Pastikan anda mengambil pakej daripada tempat yang betul. Jangan tertipu dengan pakej terlalu murah, takut ada udang di sebalik coral.

Semua pakej snorkelling kami ambil di Stingray kerana kami tinggal di sana, jadi dapat diskaun sikit. Sangat puas hati sebab boat yang sangat selesa, punctual, snorkelling mask berkualiti, guide yang membantu dan gambar underwater yang mereka ambil juga memuaskan hati.

Berikut ialah sedikit ulasan pakej snorkelling yang kami ambil. Half day termasuk 2-points snorkelling Banana Reef & Turtle Reef, Sand Bank & Dolphin Cruise (USD 30 Stingray, USD 25 Salt Beach.

Kami sangat syorkan untuk anda cuba kerana adanya Turtle Reef. Snorkelling kat Maldives ni tidak nampak coral yang colourful. Coral banyak luntur disebabkan perubahan suhu laut.

Selain itu terdapat juga pakej Full day termasuk 2-points snorkelling Coral Reef & Banana Reef, Gulhi Island & Guraidho Island (USD 50 Stingray, USD 35 Salt Beach). Kami tidak Tidak syorkan kerana Gulhi Island itu cantik akan tetapi waktu yang diambil sekejap sahaja berada di sana dan Guraidhoo Island itu biasa sahaja.

Kalau nak cuba yang ini, ambil dengan Salt Beach sebab mereka ada pergi sandbank dan tengok dolphin juga dalam pakej ni.

Shark bay termasuk snorkeling with sharks, sandbank, Fulidhoo Island & swimming with dolphins (USD 50 Stingray, USD 50 Salt Beach). Sangat disyorkan. Snorkelling dekat dengan shark dan Fulidhoo Island itu sangat cantik. Berenang bersama ikan lumba-lumba sahaja susah sebab dolphin itu laju sangat. Masa snorkelling dengan shark ikut sahaja ‘guide’ yang pegang gopro ke mana-mana supaya dapat gambar yang cantik.

Fulidhoo ialah Local Island dengan 600 penduduk. Sangat tenang sebab boleh tengok kehidupan locals dan tidak sesak dengan pelancong seperti di Maafushi. Dah kaji sedikit penginapan di sini anda ada juga yang bajet. Sekiranya anda mempunyai banyak masa, anda bolehlah cuba menginap di sini.

Ada public ferry dan speedboat dari lapangan terbang. Harganya sahaja yang mempunyai dua kali ganda hari di Maafushi namun Stingray sangat berbaloi meskipun tawaran harganya yang mahal. Contohnya snorkeling trip dari Maafushi USD 25, namun di sini USD 40, pertukarang lapangan terbang Maafushi USD 20 di sini USD 40.

Resort yang orang selalu pergi ialah Adaaran Ralnalhi (USD 105). Ada banyak lagi resort yang anda boleh pilih mengikut kesesuaian bajet. Kami pada hari itu pergi ke Centara Rash Fushi (USD 145), ianya sangat cantik lengkap dengan unlimited watersports (kayak dan paddleboat) dan buffet makan tengah hari yang setaraf hotel 10 bintang.

Kalau anda sememangnya ingin percutian bajet, lupakan sahaja mengenai resort tersebut kecuali sekiranya anda betul-betul ingin bergambar dengan water bungalow itu. Dengan harga RM400 hingga RM500 seorang untuk day trip agak kurang berbaloi disebabkan jika dilihat pantai di Local Island dan sandbank pun sudah cukup cantik. Tapi tidak dinafikan suasana dan pantai di resort ini memang cantik lain macam. Ikutlah bajet masing-masing dalam membuat pilihan.

Harga fridge magnet dan keychain paling murah $2. Tshirt $6  bagi kanak-kanak dan $8 untuk dewasa. Beli di kedai kecik memang senang untuk tawar menawar dan kalau anda beli dengan kuantiti banyak akan dapat lagi diskaun. Kami beli di kedai sebelah Stingray, dan kami dapat free poskad. Kedai buka bermula 8 pagi sehingga 10 malam.

Contoh Itinerary bajet bawah RM 1,500. Untuk jimat hotel dan pertukaran lapangan terbang, anda perlu pilih penerbangan yang tiba di sana waktu pagi dan pulang dengan penerbangan waktu malam.

Day 1 – Arrival (AM). Explore Maafushi.
Day 2 – Snorkelling Half Day
Day 3 – Shark Bay
Day 4 – Kayak. Request late check out. Depart (PM)

Perbelanjaan per person kalau bercuti berdua dengan itinerary di atas (USD 1 = RM 4)

Tiket RM 500 (return)
Penginapan RM 300 (3 malam)
Pertukaran Lapangan Terbang RM 125 (return)
Snorkelling Half day RM 100
Shark Bay RM 200
Kayak RM 40
Makan RM 200 (seandainya sudah ada sarapan pagi percuma & makan tengah hari)
Fridge magnet RM 10

Dah la murah, tidak perlu visa, makanan halal 100%, semua fasih berbahasa inggeris, layanan terbaik, mesra kanak-kanak, suhu sama di Malaysia dan soket plug juga sama di Malaysia. Trip ke Maldives ini sesuai untuk semua jenis travellers termasuk solo, honeymoon, backpackers, family dan rombongan cik kiah.

Sedikit info penting. Untuk ke sini anda harus tukar siap-siap RM ke USD. Masa sampai tidak perlu tukar ke Rufiya (RF) sebab di restoran atau kedai mereka terima sahaja USD. Tiada beza sekiranya anda berbelanja menggunakan USD atau Rufiya. Contohnya, harga makanan RF 60, korang boleh bagi je USD 4 (USD 1 = RF 15). Baki boleh dipilih sama ada inginkan baki dalam USD atau Rufiya.

Kalau tidak ingin membawa tunai yang banyak, anda hanya perlu membawa BIGPAY untuk bayar aktiviti dan lain-lain. Mata wang di sana paling menyeronokkan. Guna kod ini untuk mendapatkan RM10 percuma, YN0WQTVGVO.


Adakah Najib Dapat Layanan VIP Di Penjara Kajang? Ini Jawapannya

Beberapa hari ini tular mengenai dakwaan Dato Seri Najib Razak yang didapati bersalah menyeleweng dana RM42 juta milik SRC International Sdn Bhd. Sejak didapati bersalah pada Selasa lalu, pelbagai cerita timbul dan pelbagai dakwaan mula tumbuh. Antara yang hangat diperkatakan adalah Najib dapat layanan VIP di Penjara Kajang.

Dakwaan Najib dapat layanan VIP itu hadir melalui sebuah akaun di Twitter dan Facebook yang menyatakan bahawa Najib akan ditempatkan di sebuah bilik yang mempunyai keluasan yang besar dengan disediakan segala kelengkapan seperti sebuah bilik. Selain luasnya yang berbeza, sel yang diduduki oleh Najib juga jauh daripada banduan ‘biasa’ yang lain. Boleh dikatakan, Najib duduk dipenjara, tetapi dilayan seperti berada di hotel.

Persoalannya, adakah dakwaan Najib mendapat layanan istimewa di penjara yang tumbuh dan telah tersebar luas ini benar?

Memetik laporan The Star, Jabatan Penjara telah mengeluarkan satu kenyataan yang menafikan segala dakwaan palsu yang bermain di media sosial mengenai layanan terhadap bekas perdana menteri keenam tersebut. Kata pihak penjara, sejak Mahkamah Persekutuan mengekalkan hukuman terhadap Najib, tiada layanan istimewa yang diberikan oleh pihak Penjara Kajang kepada Najib.

Jabatan Penjara dalam satu catatan di Facebook meminta orang ramai untuk berhenti membuat sebarang spekulasi mengenai perkara yang tidak benar apa lagi hanyalah khabar angin. “Berhenti sebarkan maklumat palsu,” kata jabatan itu. Tambah pihak penjara lagi, tiada kemudahan penjara khas untuk VIP di Penjara Kajang, manakala gambar yang tular didakwa sebagai sel VIP juga sebenarnya adalah tidak benar.

Selasa lalu, Mahkamah Persekutuan mengekalkan sabitan dan hukuman penjara 12 tahun dan denda RM210 juta terhadap Najib, yang didapati bersalah menggelapkan RM42 juta dana milik SRC International Sdn Bhd. Susulan itu, Najib telah dibawa ke Penjara Kajang untuk menjalani hukuman. Media sosial sejak itu dibanjiri komen daripada netizen yang bersimpati dengan nasib yang menimpa bekas perdana menteri itu, serta kemungkinan dia menerima layanan istimewa di penjara.

Selain itu, hari ini merupakan penampilan pertama Datuk Seri Najib Tun Razak selepas dua hari menjalani hukuman penjara 12 tahun. Beliau tiba di Kompleks Mahkamah Tinggi Kuala Lumpur pada jam 8.27 pagi. Ahli Parlimen Pekan tersebut menghadapi perbicaraan kes penyelewengan dana 1Malaysia Development Berhad (1MDB) berjumlah RM2.28 bilion bermula hari ini.

Beliau dilihat dibawa menaiki kenderaan utiliti sukan (SUV) berwarna hitam dan diiringi pihak polis dan Jabatan Penjara.Najib menghadapi empat pertuduhan menggunakan kedudukannya untuk memperoleh suapan berjumlah RM2.3 bilion daripada dana 1MDB dan 21 pertuduhan pengubahan wang haram melibatkan jumlah yang sama.

Najib pernah pujuk Rosmah dengan jam tangan Chanel bernilai RM600,000 di Hawaii. Rujuk pautan di bawah untuk membaca.

Najib Pernah Pujuk Rosmah Dengan Jam Tangan Chanel Bernilai RM600,000 Di Hawaii

Najib Razak Kekal Jalani Hukuman Penjara 12 Tahun, Denda RM210 juta

Lihat Bagaimana Reaksi Penyokong Najib Bila ‘Bossku’ Dijatuhkan Hukuman Penjara 12 Tahun


Najib Di Hospital Rehabilitasi Cheras Sedang Jalani Rawatan, Kata Jabatan Penjara

Jabatan Penjara Malaysia dalam satu kenyataan mengesahkan bahawa bekas Perdana Menteri yang kini dipenjara 12 tahun kerana penyelewengan dana RM42 juta SRC International Sdn Bhd kini sedang menjalani rawatan dan pemantauan lanjutan di Hospital Rehabilitasi Cheras (HRC).

“Selaras dengan Seksyen 37 Akta Penjara dan peruntukan di bawah Akta tersebut serta United Nations Standard Minimum Rules for the Treatment of Prisoners (Mandela Rules), pihak Jabatan Penjara telah menghantar Dato’ Sri Najib ke Hospital Kuala Lumpur (HKL) untuk rawatan oleh pakar perubatan di sana.”

Prison Department confirms Najib is at the Cheras Rehab Hospital. Will be sent back to Kajang Prison after being discharged. pic.twitter.com/BrQjysdeyh

— Hadi Azmi (@amerhadiazmi) September 21, 2022

“Pada 19 September 2022, pihak HKL telah merujuk Dato’ Sri Najib ke Hospital Rehabilitasi Cheras (HRC) untuk rawatan dan pemantauan lanjutan sehingga kini.

“Dato’ Sri Najib akan dihantar semula ke Penjara Kajang untuk menjalani hukuman penjara sebaik sahaja pihak pakar perubatan HRC atau HKL memberikan pelepasan perubatan ke atas beliau,” kata jabatan itu.

Semalam tular di media sosial apabila sebuah akaun Twitter mendakwa bahawa Najib – yang dirujuk dengan nama kod merpati – menerima layanan istimewa sepanjang beliau berada di penjara.

Turut mempersoalkan layanan istimewa tersebut adalah Timbalan Presiden PKR Rafizi Ramli yang mendakwa bahawa tulisan-tulisan di Facebook Najib tidak menggambarkan keadaan kesihatannya yang teruk dan mempunyai akses bebas kepada dunia luar.


Najib Pernah Pujuk Rosmah Dengan Jam Tangan Chanel Bernilai RM600,000 Di Hawaii

Penulis buku Billion Dollar Whale, Tom Wright berkongsi di laman Twitter miliknya bagaimana Datuk Seri Najib Razak memujuk Datin Seri Rosmah selepas percutian mereka terpaksa dipendekkan disebabkan situasi banjir yang terjadi di Malaysia.

Ciapan yang dimuat naik pada awal pagi ini menceritakan bagaimana lawatan kerja di Amerika Syarikat pada 2014 terpaksa dipendekkan. Difahamkan Najib pada ketika itu mempunyai lawatan kerja di Hawaii dan dijadualkan bertemu dengan Barack Obama. Namun lawatan itu terpaksa dipendekkan disebabkan banjir yang melanda negara.

Tindakan tersebut bagaimanapun tidak dipersetujui oleh Rosmah, kata Tom Wright dan telah menyebabkan beliau merajuk. Disebabkan itu, Najib telah memujuk Rosmah dengan membawanya ke butik jenama Chanel untuk membeli jam yang bernilai USD$130,000 (RM600,000).

Menurut Tom Wright, Najib telah membayar pembelian jam tangan mewah tersebut dengan menggunakan kad kredit yang dijaga oleh Jho Low. Bagaimanapun, kad itu tidak berfungsi dan menyebabkan Najib malu. Najib kemudiannya menghantar mesej kepada Jho Low untuk memberitahu mengenai kad tersebut dan tidak lama selepas itu, kad itu berfungsi.

Kata Tom Wright, jam tangan bernilai USD$ 130,000 itu adalah sebahagian daripada barang yang dibayar menggunakan wang yang dicuri daripada dana negara, yang kini telah menyebabkan beliau dihantar ke penjara.

In all the years covering Najib, his 2014 trip to a Chanel store in the Ala Moana Center best captures his nature. He was visiting Obama in Hawaii, but had to go home to Malaysia because of floods. His wife was angry for cutting her holiday short…

— Tom Wright (@TomWrightAsia) August 23, 2022

“Kami melaporkan kisah ini dalam [buku] Billion Dollar Whale. Seseorang membocorkan penyata kad kredit Najib kepada kami, dan kami melihat bayaran kepada Chanel di Hawaii. Terdapat 2 Chanel di Honolulu. Saya telah dihalau kerana bertanya soalan di butik Chanel yang pertama.

“Di cawangan Ala Moana, seorang jurujual warga China meminta saya menunggu waktu syifnya tamat. Saya duduk 6 jam di Starbucks berdekatan. Dia memberitahu saya bagaimana Najib masuk bersama Rosmah untuk membeli jam tangan bernilai $130k. “Saya dari China dan saya benci rasuah,” katanya, ketika saya menjelaskan kerja kami.

“Kemudian kami mendapatkan transkrip mesej Blackberry Jho Low, yang menunjukkan dia menghantar mesej dengan Najib mengenai masalah kad kredit di butik Chanel. Dan kami mempunyai dokumen bank lain yang menunjukkan kad Najib dibiayai daripada 1MDB,” katanya dalam ciapan yang kini menarik pelbagai reaksi rakyat Malaysia.

Menurut Tom Wright, selepas membeli di Chanel, Najib terus terbang pulang ke Malaysia dan meninjau mangsa banjir di Malaysia yang telah menyebabkan 200,000 orang kehilangan tempat tinggal. Rosmah pula dikatakan meneruskan aktiviti membeli belah di sana.

“Saya tidak percaya pada karma, dan hari ini saya melihat foto daripada anak perempuan Najib di Insta, dan anda boleh melihat kesedihannya. Dan saya bukan rakyat Malaysia. Tetapi kelakuan pasangan ini di kedai Chanel, yang bersubahat dengan bankir Goldman, menangkap banyak perkara yang tidak kena hari ini,” katanya di akhir ciapan.

‘Billion Dollar Whale’ bakal diterjemah dalam bahasa melayu. Rujuk pautan di bawah untuk membaca.

‘Billion Dollar Whale’ Bakal Diterjemah Dalam Bahasa Melayu


Najib Razak Antara 20 Pemimpin Dunia Paling Ramai Pengikut Di Instagram

Instagram merupakan antara medium pemimpin dunia untuk berhubung dengan rakyat. Walaupun platform media sosial ini lebih dikaitkan dengan posting yang lebih artistik, tetapi ianya lebih daripada itu. Satu kerugian sebenarnya jika pemimpin dunia tidak aktif di Instagram kerana kita tahu kebanyakkan pengguna media sosial ini adalah golongan muda. Secara tidak langsung, mereka dapat tackle hati golongan muda untuk terus memberi sokongan kepada kepimpinan mereka.

Seperti dijangka, Barack Obama menduduki tangga teratas dengan bilangan followers paling ramai dengan jumlah lebih 6 juta. Mari kita lihat senarai lain pemimpin dunia di bawah.

P/S : Angka followers ini adalah ketika kajian dilakukan oleh TWIPLOMACY. Kemungkinan bilangan followers antara pemimpin dunia ini sudah meningkat atau menurun.


Najib Razak Buat ‘Cameo’ Lagi Di Korea Selatan

Sebelum ini rakyat Malaysia berjaya menyumbangkan jumlah tontonan muzik video ‘Falling In Love’ nyanyian Woo Jin Young dan Kim Hyun Soo disebabkan terdapat satu babak yang memaparkan lukisan wajah bekas perdana menteri, Dato’ Seri Najib. Terkini, wajah beliau kembali terpilih untuk dipaparkan dalam salah satu drama terkenal dari Korea Selatan.

Drama bersiri yang berjudul ‘My Secret Terrius’ atau nama lain ‘Terius Behind Me’ kini sedang ditayangkan di seluruh dunia termasuk di Malaysia. Apa yang menarik perhatian pencinta drama Korea di Malaysia terdapat pada episod ke-9, ada satu babak yang menampilkan wajah bekas perdana menteri Malaysia sebagai visual latar belakang.

Title: Terius Behind MeCasts: So Jisub, Jung Insun, Son Hojun, Im Semi #내뒤에테리우스 #TeriusBehindMe pic.twitter.com/hg4zLURLMI

— WATCH 100 DAYS MY PRINCE YOU COWARD (@eggsoo_) October 12, 2018

Sekelip mata sahaja screenshot babak tersebut menjadi tular di Twitter, lebih-lebih lagi dalam kalangan penonton drama tersebut.

HAHAHAHAHAHAH NAJIB JADI CAMEO 😂😂😂😂😂 pic.twitter.com/kBEByLjaAt

— WATCH 100 DAYS MY PRINCE YOU COWARD (@eggsoo_) October 11, 2018

Tweet tersebut kemudian dibalas oleh pengguna Twitter lain yang turut mengesahkan babak tersebut memang mengandungi wajah bekas Perdana Menteri yang hadir di Suruhanjaya Pencegahan Rasuah Malaysia (SPRM) untuk memberi keterangan Julai lalu.

So skrg nama drama dia dah bukan Terius Behind Me, skrg dh jadi Najib Behind Me 😂😂😂 https://t.co/IaiaXxWGof

Okay dah nampak 😂😂😂😂 pic.twitter.com/Sz1NoaXV5H

— Puteri. (@PuteriIzzatiZ) October 12, 2018


Najib Razak Dan Isteri Bakal Muncul Dalam Siri Dokumentari ‘Dirty Money’ Di Netflix?

Trailer dokumentari Netflix, Dirty Money Season 2 yang disiarkan baru-baru ini pasti akan mengejutkan sesiapa sahaja yang menontonnya.

Bukan kerana seni wayangnya tetapi kerana ia turut menampilkan bekas perdana menteri Malaysia, Datuk Seri Najib serta isterinya Datin Seri Rosmah Mansor.

Dalam video berdurasi 1 minit 47 saat yang dimuat naik Netflix di YouTube itu memaparkan tentang dakwaan salah laku rasuah yang dihadapi mereka berdua sebelum ini.

Datuk Seri Najib Razak sebelum ini dihadapkan ke mahkamah atas tuduhan pecah amanah, rasuah dan pengubahan wang haram. Manakala isterinya pula didakwa dengan pertuduhan berkaitan projek membekalkan tenaga solar kepada sekolah di Sarawak.

Menurut Netflix, siri penyiasatan ‘Dirty Money’ ini akan menjelaskan tentang skandal perbankan, skim hartanah, pembuangan sisa toksik plastik dan menceritakan bagaimana ketamakan korporat meletakkan orang awam dalam keadaan bahaya.

“Dirty Money akan membawakan pandangan yang lebih jelas megenai kisah di sebalik skandal, salah laku kewangan dan korupsi dalam dunia perniagaan.

“Dan musim ini akan menampilkan kes seperti empayar hartanah Jared Kushner, skandal perbankan Wells Fargo dan kes korupsi 1MDB,” jelas Netflix seperti dilaporkan The Star.

Selepas 12 jam dimuat naik ke YouTube, trailer tersebut sudah mendapat hampir 40,000 tontonan dan beberapa komen yang ditinggalkan oleh netizen juga mengatakan mereka menyedari kehadiran Najib Razak dalam siri tersebut.

Kepada anda yang teruja untuk melihat bagaimana skandal-skandal kewangan terbesar dunia ini dirungkai, Netflix mengumumkan musim kedua siri Dirty Money ini akan ditayangkan bermula 11 Mac nanti.

Netflix sebelum ini juga mengumumkan akan menghasilkan siri ‘live action’ anime popular One Piece. Klik pautan di bawah untuk mengetahui dengan lebih lanjut.

Netflix Secara Rasmi Umum Hasilkan Siri ‘Live-Action’ One Piece

Netflix Naikkan Harga Perkhidmatan Bermula 9 Januari


Najib Razak Didapati Bersalah Kesemua 7 Pertuduhan Berkait Dana RM42 Juta Milik SRC

Bekas perdana menteri Datuk Seri Najib Razak hari ini didapati bersalah terhadap kesemua tujuh pertuduhan melibatkan salah guna kuasa, pecah amanah dan pengubahan wang haram berjumlah RM42 juta berkait SRC International Sdn Bhd (SRC) yang dikenakan ke atasnya sebelum ini.

Dalam prosiding yang berlangsung pagi tadi Hakim Mohd Nazlan Mohd Ghazali mula menyampaikan keputusan tersebut di Mahkamah Tinggi Kuala Lumpur bermula jam 10.18 pagi tadi dan hanya berakhir selepas dua jam dibacakan.

Menurut laporan MalaysiaKini, hakim menjelaskan pihak pembelaan gagal mewujudkan keraguan yang munasabah ke atas kes yang dibawa pasukan pendakwaan sekaligus pihak pendakwaan berjaya mewujudkan kes ke atas Najib melebihi keraguan yang munasabah.

TERKINI | Najib Didapati Bersalah Atas 7 Pertuduhan

Bekas Perdana Menteri, Datuk Seri Najib Tun Razak didapati bersalah atas kesemua tujuh pertuduhan membabitkan dana RM42 juta dari SRC International. pic.twitter.com/6fGNApC2ce

— Buletin TV3 (@BuletinTV3) July 28, 2020

“Saya dengan ini mendapati tertuduh bersalah atas ketujuh-tujuh pertuduhan,” katanya,” kata hakim.

Bekas perdana menteri itu bagaimanapun dilaporkan berada dalam keadaan tenang sewaktu keputusan tersebut dibacakan oleh Hakim Mohd Nazlan Mohd Ghazali sebentar tadi.

Untuk rekod, menurut Harian Metro Najib Razak mula didakwa untuk kesemua pertuduhan tersebut di mahkamah bermula 4 Julai 2018 dengan perbicaraan selama 58 hari bermula pada 3 April 2019.

Terdahulu, Najib Razak dalam satu hantaran yang dibuat di Facebooknya pada malam semalam menegaskan beliau sememangnya sudah bersedia dengan apa sekali keputusan yang dijatuhkan hari ini.

Menurutnya ini juga adalah peluang untuk beliau kembali membersihkan namanya daripada pertuduhan tersebut seperti yang pernah dikatakannya sejak hari pertama.

“Walau apa pun keputusannya esok (hari ini) di Mahkamah Tinggi, ia tidak berakhir di sini. Sekiranya didapati tidak bersalah, sudah tentu pihak pendakwa raya akan membuat rayuan di Mahkamah Rayuan.

“Sebaliknya jika keputusan di Mahkamah Tinggi tidak memihak kepada saya, sudah tentu saya akan membawa kes ini ke Mahkamah Rayuan untuk penghakiman yang adil oleh panel tiga hakim dan bukan seorang hakim seperti keputusan esok (hari ini),” jelas beliau dalam hantaran tersebut.

Buat anda yang ketinggalan, Najib Razak dan isteri Rosmah Mansor sebelum ini juga pernah membuat kemunculan dalam siri dokumentari yang mengisahkan dakwaan terhadap mereka. Baca mengenainya di pautan di bawah.

Najib Razak Dan Isteri Bakal Muncul Dalam Siri Dokumentari ‘Dirty Money’ Di Netflix?

Beg Tangan Rosak, Rosmah Mahu Kerajaan Bayar Ganti Rugi Atau Gantikan Dengan Yang Baharu

Barang Rampasan Di Kediaman Najib Razak Bernilai Sekitar RM1.1 Billion


Najib Razak Dihukum Penjara 12 Tahun Dan Denda RM210 Juta

Mahkamah Tinggi Kuala Lumpur hari ini menjatuhkan hukuman penjara 12 tahun dan denda RM210 juta untuk kesemua tujuh pertuduhan dan denda RM210 juta ke atas bekas Perdana Menteri, Datuk Seri Najib Tun Razak.

Keputusan yang dibuat hakim Mohd. Nazlan Mohd. Ghazali mendapati Najib bersalah atas tujuh pertuduhan membabitkan kesalahan pecah amanah, salah guna kuasa serta pengubahan wang haram berjumlah RM42 juta milik SRC International Sdn. Bhd.

TERKINI: Datuk Seri Mohd Najib dijatuhi hukuman penjara 12 tahun dan denda RM 210 juta atas tujuh pertuduhan berkaitan wang milik SRC International.

Keputusan dibacakan Hakim Mohd Nazlan Mohd Ghazali sebentar tadi. @501Awani #KesNajibRazak

— Fareez Azman (@FareezAzmann) July 28, 2020

Beliau memutuskan demikian selepas mendapati Najib gagal menimbulkan keraguan munasabah atas pertuduhan yang dihadapinya.

Berdasarkan laporan Utusan Malaysia, sebelum ini Najib dalam rayuannya bersumpah sebagai orang Islam beliau bersaksi kepada Allah bahawa beliau tidak meminta, tidak merancang atau ditawarkan RM42 juta itu. Beliau juga berkata, bersaksi kepada Allah tidak tahu mengenai jumlah wang itu.

JUST IN: Judge Mohd Nazlan Mohd Ghazali sentences @NajibRazak to* abuse of power under MACC Act 12 years, fine RM210 million* criminal breach of trust – 3 charges10 years each* AMLA – 3 charges 10 years eachThe jail sentences to run concurrently#malaysia #najibrazak #src

— TheMalaysianInsight (@msianinsight) July 28, 2020

Terdahulu, mahkamah menolak permohonan Najib untuk menangguhkan rayuan bagi meringankan hukumannya yang disabitkan bersalah atas tujuh pertuduhan pada Isnin ini.

Berikut adalah kebimbangan netizen terhadap penyokong Najib Razak yang hadir memberi sokongan kepada Najib Razak di mahkamah. Baca lagi pada pautan di bawah.

Tiada Penjarakan Sosial Daripada Penyokong Najib, Netizen Jangka ‘Kluster Bossku’ Dalam Pembikinan

Najib Razak Didapati Bersalah Kesemua 7 Pertuduhan Berkait Dana RM42 Juta Milik SRC


Najib Razak Kekal Jalani Hukuman Penjara 12 Tahun, Denda RM210 juta

Panel lima hakim yang diketuai Ketua Hakim Negara, Tun Tengku Maimun Tuan Mat sebulat mengekalkan sabitan salah yang dikenakan terhadap bekas Perdana Menteri, Datuk Seri Najib Tun Razak.

Mahkamah turut mengekalkan hukuman penjara lima tahun dan denda RM210 juta yang dikenakan terhadap Najib sebelum ini.

Menurut laporan Utusan Malaysia, Dengan keputusan itu, di akhir prosiding ini, Najib akan mula menjalani hukuman penjaranya berkuat kuasa hari ini.

Mahkamah Persekutuan MENOLAK permohonan Najib bagi ketepikan sabitan dan hukuman penjara 12 tahun serta denda RM210 juta, yang dihadapinya dalam kes penyelewengan dana SRC International.

— Mohd Redzuan Abdul Manap (@redzuanNewsMPB) August 23, 2022

Pagi tadi, pihak Datuk Seri Najib Razak mahu panel hakim Mahkamah Persekutuan yang baharu ditetapkan untuk mendengar rayuan akhirnya bagi mengetepikan tujuh tuduhan penyelewengan dana RM42 juta milik SRC International Sdn Bhd dihadapinya, berdasarkan maklumat baharu membabitkan suami Ketua Hakim Negara.

Najib mengemukakan permohonan itu melalui notis usulnya difailkan semalam supaya Ketua Hakim Negara Tun Tengku Maimun Tuan Mat, yang mempengerusikan panel lima hakim, menarik diri daripada mendengar rayuan berkenaan, kerana mendakwa suami kepada pengerusi panel terbabit menerbitkan hantaran di laman Facebook berhubung dirinya.

Bagaimanapun, barisan lima hakim dipengerusikan Tengku Maimun sendiri, berkata pihak pembelaan tidak memberikan sebab-sebab munasabah kenapa beliau patut menarik diri.

Najib didapati bersalah dalam semua 7 pertuduhan berkait dana SRC sejak 2020. Baca artikel berkenaan di bawah.

Najib Razak Dan Isteri Bakal Muncul Dalam Siri Dokumentari ‘Dirty Money’ Di Netflix?


Najib Razak Luah Rasa Syukur Selepas Bebas Tuduhan Pinda Laporan 1MDB

Mahkamah Tinggi di sini telah membebaskan bekas perdana menteri Najib Razak daripada tuduhan meminda Laporan Pengauditan Akhir 1Malaysia Development Berhad. Selain itu, bekas Ketua Pegawai Eksekutif 1MDB Arul Kanda Kandasamy turut dibebaskan daripada pertuduhan bersubahat dengan Najib dalam melakukan kesalahan itu.

Hakim Zaini Mazlan berpendapat bahawa pihak pendakwaan gagal membuktikan kes prima facie terhadap Najib di bawah Seksyen 23 Akta Suruhanjaya Pencegahan Rasuah Malaysia (SPRM) 2009.

Pihak pendakwaan menutup kesnya pada 7 Sept 2022 selepas memanggil 16 saksi, termasuk mendiang Ali Hamsa, bekas ketua setiausaha kerajaan. Saksi lain yang mengambil bahagian ialah bekas ketua juruaudit Ambrin Buang dan Madinah Mohamad, bekas pengerusi 1MDB Bakke Salleh, dan bekas pengarah audit Jabatan Audit Negara Saadatul Nafisah Bashir Ahmad.

Mahkamah juga sebelum ini membenarkan bidaan pihak pendakwaan untuk memanggil Arul Kanda untuk memberi keterangan bagi pihaknya.

Najib didakwa menyalahgunakan kuasanya untuk mendapatkan imuniti daripada tindakan undang-undang dan menyebabkan pindaan kepada laporan audit 1MDB yang dimuktamadkan sebelum dibentangkan di hadapan Jawatankuasa Kira-kira Wang Negara (PAC).

Arul Kanda dituduh bersubahat dengannya dalam melakukan kesalahan yang didakwa dilakukan di Jabatan Perdana Menteri di Putrajaya antara 22 dan 26 Feb 2016.

“Anak guam saya mahu memberitahu semua bahawa beliau bersyukur kepada Allah di atas keputusan ini dan ia menaikkan semangat serta keinginan untuk terus melawan dan membuktikan bahawa beliau tidak bersalah,” kata peguam Najib Razak, Tan Sri Muhammad Shafee Abdullah kepada Berita Harian.

Beliau berkata demikian selepas prosiding Mahkamah Tinggi sebentar tadi yang membebaskan bekas Perdana Menteri dan bekas Ketua Pegawai Eksekutif 1MDB Arul Kanda Kandasamy. Beliau berkata pihaknya berharap keputusan hari ini adalah permulaan bagi semua perkara baik yang akan datang.

“Saya selalu yakin bukan saja dalam kes ini, malah kes SRC, di mana kita berjuang sehabis-habisnya. Malah saya yakin dalam kes SRC, sekiranya Mahkamah Persekutuan mendengar semula perbicaraan itu, kita akan dapat menunjukkan bahawa beliau (Najib) adalah tidak bersalah,” katanya.


Mengembara Solo Ke Bosnia Dan Handphone Dicuri, Gadis Ini Berkongsi 8 Tips Penting

Nota Editor : Kisah ini asalnya telah dikongsikan oleh Cik Izzati Abdul Wahab seorang pelajar UiTM, tentang pengalaman beliau mengembara solo ke Bosnia. Kami kongsikan semula di sini dengan izin dari penulis asal sebagai rujukan khas buat mereka yang ingin berkunjung ke Bosnia.

Mostar in Bosnia. Sejuk hati tengok sungai cantik lepas kena interrogate

Assalamualaikum. Ni ada friendly reminder based on my recent experience untuk sesiapa nak pergi Bosnia.

1) Bawak segala dokumen flight ticket balik Malaysia, hotel/hostel, nombor hotel/hostel, duit yang cukup. Hari tu kena interrogate dekat Sarajevo Airport maybe sebab pergi sorang kot lepas tu perempuan pulak. Dorang mintak nombor hostel, nak tengok duit banyak mana, even dah tunjuk tiket balik Istanbul dorang tak terima lagi. Luckily boleh bukak Gmail even tak de internet nak tunjuk tiket balik Malaysia. Baru dorang lepas.

2) Toilet. Kebanyakan toilet tak ada air langsung. So, prepare lah wet tissue, botol segala. Kat masjid je selalu ada air.

3) Masjid selalu bukak time solat je. So, sesiapa nak solat tu memang kena lari sepantas mungkin. Habis solat je memang dorang kunci masjid.

4) Kedutaan. Pegawai kedutaan cakap kalau nak pergi mana-mana negara sebaiknya inform kat embassy Malaysia kat negara tu. Email je pun boleh. So, dorang boleh buat rekod. If anything happen pun dorang ada details. Kalau perasan kat belakang passport pun ada tulis.

5) Personal belongings. Memang kena betul-betul careful. Phone saya kena curi masa dalam tram kat Sarajevo. Memang tak perasan sebab ramai orang. Orang locals bagitau, beg duit semua kena simpan dalam baju/jaket. Sling beg pun kalau boleh simpan dalam baju/ jaket. Lepas sedar phone hilang terus pergi balai polis. Police tu call embassy datang. Embassy datang bawak translator so senang nak buat report sebab kebanyakan dorang tak reti English. Lega dapat jumpa orang Melayu, haha.

6) Passport. Embassy pesan kalau passport hilang cepat-cepat contact embassy Malaysia kat negara tu. Nanti dorang bagi passport sementara dan kena balik Malaysia terus. Negara lain tak terima sangat passport sementara. So, no choice. Jaga passport elok-elok.

7) Student card. Boleh guna student card kalau nak beli tiket bas. Tiket bas Mostar-Sarajevo patutnya harga 16KM. Tapi dapat diskaun jadi lah 10KM. Dalam RM10 jugak less.

8) Ticket flight. Kalau nak murah pergi dari Istanbul. Haritu dapat RM300 je Istambul-Sarajevo-Istambul pakai apps MOMONDO.

Walaupun telah melalui pengalaman pahit gara-gara handphone dicuri, Izzati tetap berhasrat untuk mengunjungi Bosnia lagi. Ujar Izzati ;

Memang nak pergi lagi sebab tak sempat spend time dekat Sarajevo lepas fon kena curik tu. View memang cantik gila. Awesome geological features. Orang pun baik-baik. Owner hostel tu orang Bosnia siap masak bagi bekal lagi masa nak balik Sarajevo. Dorang banyak cerita pasal perang dulu, sejarah Bosnia.

Ada gambar sikit kat Mostar. Ni pun sebab dah whatsapp kat parents dulu. Gambar lain kat Sarajevo semua tak sempat tangkap phone dah kena curi.

Kravice Waterfall. Fantastic. Ni macam Niagara Falls in Bosnia

Kesan lepas perang. Yang lubang-lubang tu semua kena peluru. Tapi dorang still duduk situ sampai sekarang

With my new friends. Min from Korea and Hide from Japan

BACA : 23 Pemandangan Indah Di Bosnia Dari Kacamata Seorang Pengembara

Like Facebook The Vocket dan follow IG The Vocket


Selain Mahu Ke Parlimen, Najib Mohon Jabatan Penjara Benarkan Beliau Balik Ke Pekan

Jabatan Penjara telah menolak permintaan bekas perdana menteri Datuk Seri Najib Razak untuk menghadiri prosiding Parlimen. Alasan yang diberikan oleh Jabatan Penjara menolak permohonan Najib adalah atas sebab ‘keselamatan’, kata peguamnya Tan Sri Muhammad Shafee Abdullah.

Menurut laporan The Edge, Najib yang telah didapati bersalah menyeleweng dana SRC International dan dijatuhkan hukuman penjara 12 tahun sebenarnya telah menulis tiga permintaan kepada pihak Jabatan Penjara. Permintaan pertama ialah agar Najib menghadiri prosiding Parlimen, yang kedua ialah supaya pembantu politiknya boleh melawatnya, dan yang ketiga ialah supaya beliau dibenarkan melawat kawasan Pekan untuk berkhidmat kepada pengundinya.

Bagaimanapun, Ketua Pengarah Jabatan Penjara hanya menjawab permohonan Najib mahu ke parlimen dan menyatakan bahawa isu keselamatan menjadi sebab utama permohonan beliau mahu ke parlimen ditolak. Bagi Shafee, alasan itu tidak munasabah dan tidak rasional. Kalau Najib Razak masih dibenarkan hadir ke mahkamah untuk perbicaaran jenayah maka beliau harus dibenarkan pergi ke Parlimen, kata Shafee.

Shafee menambah bahawa beliau telah menulis surat kepada Menteri Dalam Negeri, Datuk Seri Hamzah Zainudin pada hari yang sama, meminta menteri itu meneliti perkara tersebut. Dan sehingga jam 12 tenghari ini, jika tiada apa-apa maklum balas, pasukan peguam bekas perdana menteri itu akan memfailkan tindakan undang-undang untuk membolehkan Najib ke parlimen, lapor MalaysiaKini.

“Alasan keselamatan bukan alasan yang baik. Kami akan memfailkan semakan kehakiman selewat-lewatnya petang esok. Ini bermakna kami perlu mendapatkan kebenaran daripada Mahkamah Tinggi terlebih dahulu untuk memfailkan semakan itu,” katanya.

Shafee juga menegaskan bahawa Najib membuat permohonan untuk pembantu politiknya dibenarkan melawat beliau di penjara supaya keluhan penduduk Pekan dapat didengari, dan Najib boleh memberi arahan tertentu kepada pembantu politik beliau.


Najib Razak Muncul Individu Paling Dicari Tahun Ini Menurut Google Malaysia

Google Malaysia semalam berkongsikan senarai tahunan ‘Setahun dalam Carian Malaysia’ yang telah memperlihatkan pelbagai carian trending sepanjang 12 bulan yang lalu yang menawarkan perspektif lebih mendalam terhadap carian-carian internet unik pada tahun 2018.

Mengambil tempat teratas ialah ‘World Cup’, kejohanan bola sepak yang berlaku empat tahun sekali yang berlangsung di Moscow selama empat minggu. Tahun pilihan raya bersejarah kita memperlihatkan Suruhanjaya Pilihan Raya (SPR) mendapat tempat kedua disebabkan oleh para pengundi yang memeriksa status mereka dan juga keputusan pilihan raya.

Selepas SPR, Astro Awani, sebuah saluran dan halaman berita, turut menduduki senarai tersebut – ia meraih populariti sebagai sumber berita utama sebelum, semasa dan selepas PRU-14. Tempat 5 teratas dilengkapkan dengan siri drama menyayat hati ‘Lafazkan Kalimah Cintaku’ dan drama Cina era zaman dahulu ‘延禧攻略 (Kisah Istana Yanxi)’.

Sementara itu, carian tempat pertama untuk individu jatuh kepada bekas Perdana Menteri ‘Najib Razak’ selepas perubahan kerajaan penuh bersejarah yang diikuti oleh penyiasatan panjang dalam pendakwaan penyelewengannya.

Tempat kedua dan ketiga jatuh kepada Perdana Menteri tertua Malaysia dan dunia, ‘Mahathir Mohamad’ dan Menteri Belia dan Sukan termuda Malaysia ‘Syed Saddiq’.

Isteri bekas Perdana Menteri ‘Rosmah Mansor’ muncul di tempat keempat mengalahkan bekas pelakon yang kini menjadi royalti British, ‘Meghan Markle’, mengambil tempat kelima kerana perkahwinannya dengan Putera Harry.

Individu-individu paling trending yang lain merupakan: Pemimpin Pakatan Harapan, ‘Anwar Ibrahim’, Menteri Pertahanan ‘Mat Sabu’, pelakon dan pengarah ‘Farid Kamil’, pemain bola sepak Chile ‘Alexis Sanchez’, dan ahli politik popular ‘Nurul Izzah’.

“Dengan Google Search terus menjadi destinasi untuk pencarian dan penerokaan bertopik bagi rakyat Malaysia, kami menunjukkan trend carian penting, individu popular dan peristiwa besar yang bukan sahaja merumuskan keadaan semasa, tetapi juga buku0buku sejarah kita di masa hadapan,” kata Zeffri Yusof, Ketua Komunikasi dan Hubungan Awam di Google Malaysia.

Untuk senarai lain carian di Google sepanjang tahun 2018, boleh dilihat di sini. Google turut memuat naik kompilasi carian paling popular di seluruh dunia dalam bentuk video, Year In Search 2018. Apa pula yang bakal popular untuk tahun 2019 nanti?


Najib Razak Sahkan Cebisan Pesawat Di Pulau Reunion Milik MH370

Pada hampir jam 2 pagi, Perdana Menteri Malaysia, Najib Razak mengesahkan melalui Facebook beliau, cebisan pesawat yang ditemui di Pulau Reunion baru-baru ini adalah milik MH370. Berikut adalah status yang ditulis oleh beliau pada jam 1.56 pagi tentang cebisan yang ditemui di kepulauan milik negara Perancis di Laut India itu.

Penerbangan MH370 hilang 515 hari lalu pada 8 Mac 2014. Sebahagian cebisan sayap kapal terbang ditemui pada 29 Julai 2015, dan pakar-pakar berspekulasi tentang asal usul cebisan ini – sehinggalah beberapa jam lalu ketika pengumuman dibuat.

Semoga dengan pengumuman ini, lebih banyak penemuan akan ditemui dan diharap dapat mengubati sedikit keresahan ahli keluarga mangsa. Semoga seluruh kisah tentang kehilangan MH370 akan dapat ditemui nanti.

LIKE dan FOLLOW Vocket di Facebook serta Instagram


Najwa Mahiaddin Luah Perasaan Selepas Bapa Digugur Jawatan Timbalan PM

Pengumuman senarai anggota Kabinet baru telah dilakukan Perdana Menteri Datuk Seri Najib Razak sebentar tadi.

Dalam pengumuman tersebut, Datuk Seri Dr Ahmad Zahid Hamidi dilantik sebagai Timbalan Menteri dan Menteri Dalam Negeri baru, berkuat kuasa 29 Julai.

Sejurus selepas pengumuman itu dibuat oleh Najib, anak-anak bekasTimbalan Perdana Menteri, Tan Sri Muhyiddin Yassin, Najwa Mahiaddin dan Farhan Yassin tidak melepaskan peluang untuk meluahkan perasan mereka di laman Twitter.

“Allah lebih mengetahui,” kata Najwa yang juga merupakan seorang penyanyi melalui akaun Twitternya.

Walaupun samar, tetapi status itu boleh memberi pelbagai tafsiran, tambah-tambah lagi rombakan kabinet ini dibuat selepas kritikan Muhyddin mengenai isu 1MDB dan The Edge.

Sementara itu, Farhan pula memuat naik dua keping gambar ayahnya yang menyentuh hati di laman Instagramnya.

Gambar itu dipercayai dirakam di luar pejabat Perdana Menteri di Putrajaya selepas pengumuman rombakan tersebut.


Nak Anak Pandai Bukan Hanya Makan Kismis. Ini Yang Emak Buat Pada Saya Dulu

20 tahun dulu yang emak kasi sebelum ke sekolah ialah roti yang disapu dengan mentega kemudian ditaburkan gula. Lalu dibakar dalam 5-7 minit sekadar nak beri garing. Ada juga Milo panas yang dibancuh dengan 2-3 sudu Nestum.

Balik dari sekolah, yang paling saya ingat emak siapkan nasi putih panas-panas, ikan goreng yang digaul bersama dengan kicap. Makanlah kau bersungguh-sungguh.

Bapaklah sedapnya Ya Tuhan. sekarang, buat sendiri tak jadi-jadi. Tangan emak sentiasa penuh dengan magik.

Kadang-kadang mewah sikit abah beli ikan tenggiri. Emak masak kari atau goreng garing kemudian emak buat sambal. Goreng sekali lagi kasi betul-betul bergaul rencah sambal dan ikan. Peh berebutlah nak makan. Ada pula sayur taugeh yang dimasak dengan santan cair.

Makan malam, asal masih ada lauk. Biasanya emak masak banyak terus hari siang. Malam emak akan goreng-goreng sahaja jika ada sesiapa yang nak makan. Biskut kering banyak stok. Kau boleh pilih nak cicah dengan air apa sahaja. Itupun kalau kau rajin.

Ada juga roti, seri kaya dan mentega kacang di atas meja. Ulanglah kau sampai pengsan nak makan banyak mana pun.

Itulah yang emak kami kasi kami makan 20-30 tahun dulu. Kalau nak kata makan kismis jadi pandai macam anak-anak kau, entahlah.

Mungkinlah betul, cumanya apabila kau beri contoh yang ia mempunyai ekzosteriodpetuipetui entah apalah yang kau kata itu, saya sudah rasa satu macam.

Mula-mula duk sebut pasal Sunnah, kemudian kau tengok orang tak berapa kuat nak membeli kau pun guna istilah-istilah power yang lagilah kami semua tak faham.

Kadang-kadang nak jadikan anak kita pandai ini, hanya beri dia makan makanan berkhasiat sahaja. Bab dia nak menghafal ke, nak kuat membaca ke, nak kasi dia ingat lebih ke mungkinlah ada produk-produk yang betul dan bagus. Cuma tolonglah tidak terlalu hard sell sampai ke tahap cakap ke kita

“Bang, kalau abang tak ambil ni, jangan menyesal 10 tahun lagi anak abang tercicir belajar.”

Eh kau. Kau nak cuba rasa tercicir lepas kena lempang dengan tangan kidal abang?

Juallah produk yang bagus dengan penuh hemah. Dan kau akan dapat hasilnya. Saya bukanlah nak kecam semua dengan pukul rata, cumanya ini sudah kali ke empat belas ribu disogok suruh beli kerana nanti bolehlah saya cerita di wall Facebook saya.

Aduh lagi aku hangin. Nak kasi anak aku pandai ke nak kasi dia untung seorang-seorang?

Emak-emak kita dulu, beri anak-anak makan dengan siap selawat bagai semasa memasak. Mungkin sebab itu Tuhan itu sentiasa dorong anak-anaknya rajin belajar dan membina hidup baik-baik.

Kadang-kadang, kau makanlah kismis 4 tan seminggu pun, namun jika beli kismis itu dari duit haram dan tidak verify halal dari Jakim, sudah tentu sukar nak dapatkan keberkatan.

Jadinya berbalik kepada topik makan tadi, sama juga kalau kau suka sangat makan Kedai Minah. Minah itu pula jenis tak suka basuh tangan lepas garu-garu ketiak.

Habis kau fikir senang kau nak ingat apa yang bini kau pesan barang apa kau kena beli sebelum balik? Eloklah kau kaji semula dalam-dalam kenapa kau selalu lupa dan tolonglah tak cepat sangat terus pergi beli kismis-kismis ini.

Yang bini pun, rajin-rajin juga tengok laki kau makan dekat mana, kau itu dahlah tak berapa rajin memasak, jadi kaji juga di mana laki kau suka lepak.

Tak pun, kalau dah malas sangat dan tak ada idea macam mana nak tawan kembali laki kau dari makan di restoran luar, kau tengoklah Facebook abang kau yang ini. Banyak resepi dia kongsi. Dan yang pasti no kismis-kismis. Kahkahkah.


Nak Bagi Kejutan Balik Beraya, Tapi Ini Pula Yang Jadi Pada Aku

Di kala Aidilfitri bakal menjelma, terasa rindu diri ini ingin bertemu sanak saudara. Dengan pelbagai iklan Raya tahun ini yang menyayat hati akhirnya berjaya memancing diri ini untuk pulang ke kampung halaman. Tetapi, bukan segala yang kita rancang berjaya, bukan?

Ini cerita dugaan Raya aku. Kisahnya bermula apabila di hari-hari terakhir Ramadan, aku bertekad untuk pulang ke kampung halaman di Malaysia dari bumi Mesir ini. Setelah berjauhan dengan keluarga berbulan lamanya, aku merasakan inilah masanya untuk balik ke rumah!

Dipendekkan cerita, dengan baki wang yang ada di akaun bank, tanpa fikir dua tiga kali aku terus book tiket flight 2 hari sebelum raya. Kononnya nak buat surprise kat keluarha bila aku cerita kat diorang semua tahun ni tak dapat peluang beraya dengan mereka. Aku tambah cerita lagi cakap dah beli tiket flight jadualnya hari raya ketiga macam tu. Nama pun surprise kan, ajet-ajet prank gitu.

Hari berlalu hari, semakin dekat hari jadual penerbangan, semakin teruja rasa diri ni. “Dorang pasti terkejut buat surprise balik ni, kalah iklan tahun Raya tahun ni. Hahaha”, bisik hati aku.

Dan harinya sudah tiba, flight aku hari ini pada malam hari. Dah semangat kemas bag, beli barang yang dipesan, aku ingin menghabiskan sisa masa aku di sini dengan iftar buat kali terakhirnya.

Dalam fikiran dah tak kisah sangat makan apa di waktu berbuka, yang penting balik rumah mak yang masak, kita bedal semua! Jam telah menunjukkan 6.45pm, maka berbukalah aku dengan gelojohnya dek kerana tak sabar nak pulang ke Malaysia. Selesai sahaja berbuka, aku terus cek dokumen jadual flight aku.

“YA ALLAH! FLIGHT JAM 8.40 MALAM, KENAPA AKU TERSILAP PANDANG INGAT FLIGHT JAM 10.40MALAM”, sambil melihat jam dinding yang telah masuk jam 7 malam. Gundah gulana rasa, perasaan gelisah hanya Tuhan yang tahu.

Tanpa lengahkan masa, aku call Uber, kemudian terus gerak selepas 5 minit tunggu. Dalam kereta aku push drebar, Arab cakap “Bisur’ah! (CEPAT!)”. Perasaan bercampur baur dengan harapan semoga ada rezeki aku balik kampung halaman tahun ini. Tepat jam 7.25 malam, sampai sudah aku di airport. Macam haram laju Arab tu bawak, sumpah banyak kali aku mengucap.

Sejurus sampai aku terus lari selaju aku mampu melintasi segala rintangan yang menganggu haluan aku. Nasi sudah menjadi bubur, kaunter sudah tutup. Aku banyak kali merayu dan mintak gila-gila sekalipun, diorang secara konsisten putuskan harapan aku dengan cakap “You already miss your flight, sir“.

Berbaki lagi satu jam nak terbang, aku masih gagal memujuk agar diberi peluang untuk aku pulang. Hatiku remuk, kecewa yang tidak berkesudahan. Tapi aku tidak menyerah kalah, aku terus bergegas ke kaunter tiket untuk tukar flight.

Selepas disemak, penjaga kaunter kata boleh ganti flight seterusnya 4 jam lagi. Tetapi bila ditanya kena tambah berapa, jumlahnya sangat mahal, melampaui harga tiket pergi balik yang aku beli. Selepas fikir panjang secara rasional, aku ambil keputusan  untuk tangguh flight aku ke awal Julai sebab denda tukar flight harga mampu milik.

Harapan untuk pulang beraya ke kampung halaman hancur berkecai begitu sahaja. Plan asal nak kasi surprise kat mak ayah, akhirnya kita yang kena surprise. Nak sedih pun malang sudah tidak berguba. Angkara kecuaian tengok waktu flight, semuanya musnah. Jadi, aku terus pulang ke rumah teratak di Mesir dengan membawa hati yang lara.

Dalam perjalanan pulang, aku sempat tengok video iklan raya Dugaan Hari Raya Aida. Alangkah indahnya ada orang sudi tumpangkan ke kampung halaman macam Aida dapat. Iyala, setakat ni mana ada orang kasi tumpang flight ye dak? Secara rasminya aku tidak pulang beraya di rumah tahun ini.

Di dalam kepiluaan ini, saya ingin mengucapkan selamat hari Raya maaf zahir dan batin kepada semua. Yang balik kampung tu hati-hati memandu. Gunalah masa yang sebaiknya untuk diluangkan bersama keluaga. Ketahuilah bahawa ada orang nak pulang beraya tapi tak ada rezeki. Allah maha mengetahui.

Minta maaf salah silap sepanjang perkenalan. Bergembiralah meraikan kemenangan di Hari Aidilfitri ini. Taqabballuhu Minna wa minkum. Moga amalan kita diterima.

Salam perantauan dari aku di Bumi Mesir ini. Ini pengalaman pertama aku raya di luar negara. Semoga semuanya baik-baik saja.

Dari insan yang tertinggal flight,
ABDUL WAFI SHAIK


Nak Cantik Sampai Sakit, Kenapa Wanita Begitu Obses Dengan Kecantikan?

Wanita, lumrah mereka untuk sentiasa kelihatan cantik tidak dapat dinafikan. Keyakinan diri akan jadi lebih tinggi apabila seseorang itu kelihatan cantik. Manakala mata yang memandang, akan selalu tenggelam kerana kecantikan selalu membunuh mereka yang terpesona.

Tetapi untuk menjadi cantik, kadang-kadang ia memakan diri sendiri. Ini semua disebabkan sikap obses kita pada kecantikan. Pandangan kita pada kecantikan terlalu tinggi sehingga kita sanggup untuk melakukan apa sahaja.

Antara cara yang selalu digunakan oleh mereka untuk menjadi cantik adalah dengan suntikan whitening drip. Ia adalah suntikan yang menjadi popular di kalangan para remaja selepas tular pada 2016 apabila banyak golongan selebriti yang menggunakan kaedah ini.

Nama lain bagi whitenning drip adalah ‘suntikan vitamin C’. Ia adalah satu proses di mana akan memberi kesan bagi memutih dan menegangkan kulit serta melambatkan penuaan.

Tadi kat facebook terjumpa satu account ni buat whitening drip. Relex je customer dia buat, yang seller pon relex je buat, dgn takde sijil apa semua

Dorg ni tak takut ke? pic.twitter.com/136HC2Y0EB

— BangShawl 🧕🏼 (@nabilfikran10) November 14, 2019

Dengan kos sebanyak RM180.00, para wanita selalu terjebak dalam perkhidmatan ini dan lebih mengejut ada yang cuba melakukan suntikan ini dengan sendiri.

Keghairahan untuk kelihatan cantik menyebabkan ramai yang sanggup berhabis duit untuk melakukan suntikan ini.

Dalam satu laporan yang dikeluarkan oleh New Straits Times, para pengamal perubatan memberi amaran bahawa terdapat beberapa produk whitening drip yang mengandungi glutation – salah satu bahan kimia yang digunakan untuk rawatan kanser.

Pentadbiran Makanan dan Dadah Amerika Syarikat (FDA) melaporkan bahawa  suntikan kulit mampu menimbulkan risiko kepada tahap kesihatan mereka.

Manakala FDA Filipina berkata suntikan secara kerap mampu untuk memberi kesan sampingan kepada beberapa penyakit serius.

Untuk kelihatan cantik adalah misi setiap manusia. Tetapi untuk kelihatan cantik sehingga sanggup melakukan apa sahaja, ia mampu untuk memudaratkan seseorang.

Sikap obses kita pada sesuatu perkara sehingga kita lupa untuk memandang sudut lain dalam kehidupan.

Renee Engeln, seorang profesor dalam bidang psikologi dan pengarah kepada Body And Media Lab di Northwestern University, berhujah bahawa obsesi kita dengan kecantikan adalah penyakit psikologi yang dipanggil Beauty Sick.

Di dalam bukunya yang bertajuk Beauty Sick : How the Cultural Obsession With Appearance Hurts Girls and Women, beliau merujuk kepada suatu tenaga emosi – baik atau buruk – apabila seseorang memandang diri mereka sendiri di hadapan cermin sehingga menjadi sukar untuk mereka melihat aspek lain dalam kehidupan.

Beauty Sick adalah rasa bimbang tentang rupa paras diri sendiri sehingga ia mengganggu emosi seseorang.

Beliau menyatakan bahawa media sosial memainkan peranan dalam memberi perspektif berbeza tentang kecantikan sehingga mereka sanggup untuk melakukan apa sahaja – termasuk pembedahan plastik.

Dalam kajian yang dilakukan oleh beliau, lebih 82% wanita membandingkan diri mereka dengan para model dengan cara yang tidak baik. Manakala 70% yang lain percaya mereka akan dilayan dengan baik jika mereka mempunyai rupa paras yang cantik.

Melalui penyelidikannya juga, Engeln turut mendapati bahawa tidak kira setinggi mana seseorang wanita itu mempunyai latar belakang dalam pendidikan, kebanyakkan daripada mereka tidak pernah gembira dengan kulit yang mereka miliki.

Tetapi masalah Beauty Sick ini tidak hanya berlegar di kalangan kaum wanita sahaja, kaum lelaki juga mempunyai masalah yang sama. Tetapi ianya tidaklah sebesar kaum wanita di mana hampir 80% daripada mereka sudah menjalani pembedahan plastik.

Untuk menangani masalah obses kepada kecantikan, seseorang itu perlu untuk berhenti daripada melihat sisi lemah penampilannya. Tetapi jika ia benar-benar dalam masalah, Engeln mencadangkan untuk mereka lebih bersikap terbuka dan berbincang dengan rakan atau orang terdekat.

Cara lain adalah untuk mengurangkan masa kita di media sosial. Kurangkan membaca perkara-perkara yang mampu untuk menjatuhkan keyakinan diri kita sendiri. Lebihkan membaca bahan ilmiah yang mampu untuk meningkatkan produktiviti kita.

Dan terakhir, kurangkan meletak jangkaan yang besar kepada diri kita sendiri kerana apabila orang gagal melihat apa yang kita mahu mereka lihat, ia mampu untuk mengecewakan kita.

Perlu diingat, kecantikan tidak hanya terletak pada wajah. Di sini kami kepilkan sisi lain kecantikan yang mungkin anda terlepas pandang. Klik pautan di bawah untuk membaca.

Pengalaman ‘Insaf’ Menikmati Kecantikan Air Terjun Di Laos Dan Roti Nan RM210

Anda Pasti Tertawan Dengan Kecantikan G-SHOCK X Robert Geller ‘Midnight In Tokyo’ Ini

Jurugambar Pamerkan Kecantikan Sebenar Bandar-Bandar ‘Berhantu’ Di Seluruh Dunia